Tips Ini Mengajar Anda Yang Ingin Kaya Cepat Dengan Forex Trading

Ramai yang cuba kaya cepat dengan forex trading. Jika anda salah seorang daripada yang inginkan kaya cepat dalam bidang ini, anda boleh lupakan sahaja. Ia hampir mustahil dan selama ini ia seperti angan-angan kosong. Macam saya pernah katakan sebelum ini. Forex trading bukanlah satu alat investment atau skill pelaburan untuk anda menjadi seorang yang kaya cepat. Pembelajaran dalam bidang ini mengambil sedikit masa dan skill dalam bidang ini memerlukan ilmu yang betul.
Sama macam perniagaan. Tiada sesuatu perniagaan pun yang anda boleh terus kaya sekelip mata. Anda perlu tahu selok belok dahulu, faham, punyai ilmu dan motivasi yang kuat. Walaupun forex trading jelas dapat memberikan return yang lebih menarik dan sangat tinggi berbanding instrumen pelaburan lain, tetapi anda perlu tahu yang tanpa pengalaman dan ilmu, pulangan yang tinggi akan bertukar menjadi satu risiko yang besar.
Tips, pergi kehadapan cermin dan ulang dua tiga kali berkata. “Saya tidak mahu kaya cepat dengan forex trading”. Ulang dua tiga kali. Ini bukan doa. Dan ini hanya untuk luruskan minda anda pada tahap yang realistik dan itu adalah kebenaran dalam bidang ini. Mungkin ramai akan cakap, ucapan ini negatif dan tak bagus. Tetapi anda perlu sedar berapa ramai yang kecundang bila tidak betulkan mindset sebegini.
Cermin memang bagus, ia membantu anda betulkan mindset anda. Tetapi untuk lebih bagus, sila lakarkan atas kertas, apa plan anda dalam bidang forex ini. Ini akan menjadi lebih jelas. Beberapa point di bawah akan membantu anda untuk jelaskan lagi road map anda.
# Ilmu Forex
Berapa banyak masa anda akan peruntukkan setiap hari untuk menuntut ilmu. Dan berapa banyak ilmu yang ada yang anda rasa lengkap sebelum anda berpindah untuk cuba akaun real.
# Demo Akaun
 Adakah anda akan test system anda sebelum trading akaun real? Berapa lama anda akan test ? Ketika test strategi itu, bagaimanakah anda kawal emosi untuk sabar trade akaun demo walaupun jiwa anda meronta-ronta untuk trade akaun real.
# Akaun Real
Berapakah modal yang sesuai untuk anda mulakan ? Bagaimana plan anda untuk pergi lebih jauh dengan modal sebegitu? Bagaimana money management yang anda gunakan untuk tidak mahu akaun itu burn walau apa situasi sekali pun ?
# Tentang lain
Pemilihan broker, apa tawaran yang bagus? Bagaimanakah tahap pembacaan ilmu forex anda setiap hari ? Apa-apa sahaja perkara lain anda perlu lakarkan.
Setelah semuanya jelas, jangan lupa untuk print atau kertas itu tampal besar-besar dan bertindak mengikut apa sahaja yang anda lakarkan. Jangan berubah ke arah yang lebih buruk, ke arah positif tidak mengapa.
Apa-apa sahajapun. Tiada jalan singkat untuk kaya dalam bidang ini. Jangan cari. Kerana ia memang tidak wujud. Sabar dan kekalkan usaha. Kejayaan dan kekayaan akan datang mencari anda.


Peroleh Manfaat Daripada Perjanjian Brexit, Euro Teruskan Pengukuhan

Dagangan euro mengekalkan pengukuhannya berbanding dolar USD pada Jumaat menghampiri paras tertinggi yang dicapai semalam dengan harapan perjanjian Brexit akan menghalang kemelesetan ekonomi di zon Eropah.
Kelemahan data pembuatan dan kebimbangan terhadap pertikaian perdagangan antara AS dan China yang boleh menyebabkan kelembapan pertumbuhan ekonomi zon Eropah telah memberi kesan kepada euro.
Bagaimanapun, dengan perkembangan baru Brexit berhubung persetujuan antara UK dan Kesatuan Eropah (EU) untuk mencapai perjanjian dan keredaan ketegangan perdagangan telah mendorong peningkatan euro.
 Sementara itu, kebimbangan terhadap perjanjian Brexit masih berterusan memandangkan ia juga perlu mendapat kelulusan daripada Parlimen Britain menyebabkan pergerakan pound sedikit lemah namun masih menghampiri paras tertinggi yang dicapai semalam.
Parti Kesatuan Demokratik (DUP) Ireland Utara tetap dengan pendirian mereka bahawa tidak akan bersetuju selepas menolak cadangan perjanjian itu semalam. Ahli-ahli parlimen akan menurunkan undi mereka terhadap persetujuan perjanjian Brexit pada hari esok.
Selain itu, dolar Aussie masih meneruskan pengukuhannya walaupun dengan kelemahan data pertumbuhan ekonomi China pada suku ketiga 2019 yang mengalami penyusutan ke paras terendah dalam tempoh tiga dekad.
Pengukuhan ini mungkin disokong oleh laporan data pengeluaran industri China yang lebih tinggi daripada dijangkakan serta turut didorong oleh data jualan runcit China yang meningkat daripada bacaan bulan Ogos.


Analisis GOLD – Pelabur Teruja Emas Semakin Hampiri $1,800

Semakin mendekati jangkaan penganalisis, harga emas terus meningkat menuju hampir ke paras tumpuan $1,800 dan kembali menceriakan para pelabur emas.
US dolar yang kembali bergerak susut ekoran penurunan pada hasil perbendaharaan AS membuka ruang untuk nilai emas meningkat selepas pamerkan penurunan di awal minggu.
Selain itu juga, sentimen pasaran berisiko juga turut menjadi faktor meningkatkan permintaan emas sebagai aset-haven susulan laporan peningkatan kes Coronvirus di India yang mengundang gelombang ketiga.
Pada carta harga XAU/USD yang mengukur nilai emas berbanding US dolar, harga dilihat meneruskan kenaikan pada Rabu selepas bangkit semula dari paras 1765.00 di zon RBS (resistance become support) yang dicecah Selasa lalu.
Harga pada dagangan semalam bergerak di atas paras sokongan Moving Average 50 (MA50) pada rangka masa 1 jam untuk memberi isyarat harga akan menyambung kenaikan.
Walaupun sedikit susut pada awal sesi Eropah semalam, harga kemudiannya menyambung kenaikan sehingga hampir menyentuh paras rintangan 1800.00.
Dagangan pada hari ini pula dilihat masih belum berjaya menyentuh paras 1800.00 setakat sesi Eropah.
 Namun, penganalisis menjangkakan paras 1800.00 yang telah lama menjadi tumpuan akan berjaya ditembusi pada penghujung minggu ini.
Jika kenaikan berjaya tembusi 1800.00, harga akan mencatatkan paras ketinggian terbaru 8 minggu dijangka menuju ke paras sekitar 1815.00.
Sebaliknya jika harga emas kembali menjunam semula, zon RBS 1765.00 akan kembali diuji oleh harga dan pelabur bakal berharap untuk harga menyambung kenaikan dari zon tersebut.
Jika harga jatuh lebih rendah, paras-paras tumpuan sebelum ini seperti 1745.00 dan 1720.00 akan kembali menjadi tumpuan harga untuk penurunan seterusnya sebelum menuju ke paras 1700.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Trader Emas Boleh Makan Besar Dengan Keuntungan Sesi Ini

Harga emas mula melonjak lebih tinggi setelah data China menimbulkan kebimbangan baru terhadap ekonomi kedua terbesar dunia itu.
Sementara itu, emas meningkat sebanyak 0.56% kepada $1.260.95 satu troy ounce.
Data China sebelum ini melaporkan kejatuhan dalam nilai eksport dan juga import.
 Data perdagangan ini yang menimbulkan kebimbangan terhadap kejatuhan dalam ekuiti global dan penurunan sementara dalam Dollar memberi ruang untuk peningkatan emas dan matawang yen. Hal ini kerana pasaran cenderung untuk melindungi pelaburan mereka dengan emas dan yen yang dianggap sebagai ‘safe-haven’ asset.
Hari ini juga dianggap penting kerana beberapa lagi data akan dikeluarkan bagi menilai tahap perkembangan ekonomi semasa.
Juga di Comex, silver futures meningkat. Sebaliknya buat copper futures apabila didagang merosot sebanyak 0.85%.
China adalah pengguna copper yang terbesar yang menyumbang hampir 45% daripada penggunaan dunia.


Apa Pergerakan Matawang Semasa Menjelang Penerbitan Laporan NFP Malam Ini?

Sesi pasaran Asia menyaksikan dagangan US dolar diniagakan menghampiri paras ketinggian dua minggu berbanding safe-haven yen menjelang penerbitan laporan pekerjaan NFP Amerika Syarikat pada malam ini.
Indeks dolar yang mengukur kekuatan dolar greenback berbanding enam matawang utama pula diniagakan mengukuh pada 98.44.
Pengeluaran data oleh Jabatan Buruh A.S malam tadi memperlihatkan jumlah tuntutan faedah pekerjaan berkurang ke paras terendah dalam tempoh 9 bulan pada minggu lepas. Ini menunjukkan pasaran buruh kekal kukuh dan akan mengekalkan perkembangan ekonomi A.S.
Bacaan ini semestinya membawa harapan tinggi terhadap penerbitan laporan NFP malam ini, lebih-lebih lagi dengan peningkatan yang melebihi jangkaan pasaran dalam data pekerjaan ADP A.S yang diterbitkan pada Rabu.
 Westpac menjangkakan peningkatan sebanyak 170,000 dalam laporan NFP dan kenaikan 0.3% dalam purata pendapatan per jam bagi bulan Januari, manakala Reuters pula mengunjurkan pertambahan sebanyak 160,000 pekerjaan.
Sementara itu, kebimbangan terhadap penyebaran coronavirus masih menjadi risiko kepada pasaran kewangan. Angka korban disebabkan wabak itu setakat ini telah mencatatkan 636 kematian, manakala bilangan kes jangkitan pula meningkat kepada 31,161 orang.
Matawang yuan China kembali meraih keuntungan pada minggu ini dengan kenaikan 0.35%, didorong oleh rangsangan Bank Pusat China (PBOC) dan pengurangan tarif import barangan A.S yang bernilai $75 bilion bermula 14 Februari.
Di Eropah, matawang pound sterling diniagakan ke paras terendah menghampiri enam minggu berbanding US dolar dan terus mencatat penurunan berbanding euro susulan laporan oleh Institut Penyelidikan Ekonomi dan Sosial Kebangsaan (NIESR) menunjukkan pertumbuhan ekonomi yang terhad di UK.


BOE Naikkan Kadar Faedah, Tapi GBP/USD Junam Hingga 250 Pips!

Keputusan mesyuarat bank pusat England malam semalam menepati ramalan, namun Pound beri kejutan tak terjangka kepada pelabur.
Bank of England (BOE) seperti dijangkakan pasaran telah meningkatkan kadar faedah sebanyak 75 mata asas pada mesyuarat dasar monetari terbaru, namun Pound bergerak melencong apabila mengalami penyusutan nilai yang ketara di sesi New York.
Ini adalah disebabkan kenyataan susulan oleh bank pusat yang memberi isyarat yang suram terhadap pertumbuhan ekonomi di UK. Unjuran pertumbuhan ekonomi lebih perlahan dengan penguncupan pada 2024 diunjurkan kepada 1% berbanding 0.25% pada mesyuarat terdahulu.

Pada carta harga pasangan mata wang GBP/USD yang menjadi tumpuan pelabur semalam, harga dilihat telah menjunam sehingga 250 pips susulan reaksi mesyuarat tersebut dengan pengukuhan oleh US dolar masih berjaya dikekalkan.
Harga telah membuat penurunan dari paras ketinggian 1.14200 sehingga mencecah paras sekitar 1.11600, dengan kadar penurunan adalah dua kali lebih besar berbanding ketika mesyuarat FOMC.
Isyarat pergerakan trend bearish lebih jelas dipamerkan dengan harga kekal berada di bawah paras halangan Moving Average 50 (MA50) pada rangka masa 1 jam dan harga telah susut ke paras terendah 2 minggu.
Pergerakan harga bersambung di sesi Asia pagi Jumaat ini perlahan berlegar di sekitar 1.12000 dengan jangkaan corak penurunan akan masih diteruskan.
 Penurunan lanjut harga dilihat akan menuju paras tumpuan seterusnya pada 1.11000 yang sebelum ini telah menjadi paras sokongan buat harga pada dagangan 21 Oktober lalu.
Jika harga susut menembusi paras tersebut, harga dijangkakan boleh mencecah kembali zon 1.09000 untuk rekod terendah harga 3 minggu.
Namun, penganalisis tidak menolak sebarang kejutan boleh berlaku pada dagangan penghujung minggu di samping pelabur menantikan terbitan laporan data pekerjaan NFP Amerika Syarikat sebentar lagi.
Harga berkemungkinan boleh melonjak semula dengan rintangan awal yang bakal menjadi tumpuan dilihat berada pada 1.13000.
Sekiranya melepasi halangan MA50, pelabur akan berwaspada untuk perubahan trend bullish semula dengan sasaran harga untuk kembali ke zon 1.14500-1.15000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD Lengkapkan Corak Kenaikan Harga Sepanjang Minggu Ini

Carta harga bagi pasangan matawang EUR/USD memaparkan kenaikan untuk hari kelima berturut-turut sejak minggu lalu selepas gagal tembusi zon support pada paras 1.07800.
Menteri Kewangan Jerman yang mempertimbangkan untuk sekatan pelonggaran perbelanjaan fiskal telah menyokong kenaikan harga pada dolar Euro.
Namun pengukuhan dolar Euro adalah lebih berdasarkan dagangan US dolar yang sedang menyusut dalam pasaran berikutan jangkaan penurunan kadar oleh Federal Reserve sehingga 3 kali.
Selain itu juga, Amerika Syarikat telah mengeluarkan amaran terhadap rakyatnya untuk membuat persiapan menghadapi penularan wabak Coronavirus ke negara ekonomi terbesar dunia tersebut.
Namun, Presiden A.S dalam ucapannya menyatakan bahawa risiko terhadap COVID-19 masih di tahap yang rendah. Berkemungkinan juga tindakan tersebut adalah langkah untuk mengurangkan panik.
Dagangan EUR/USD telah melepasi kenaikan lebih tinggi dari paras 1.08800 sebelum ini. Penurunan harga ketika data jualan rumah baru di Amerika Syarikat diterbitkan semalam nyata gagal menyokong pengukuhan US dolar walaupun bacaan data adalah positif.
Harga yang turun menguji paras sokongan Moving Average 50 (MA50) kemudian kembali membuat kenaikan semula.
 Bersambung pada sesi Asia pada pagi ini, harga yang memulakan dagangan sekitar paras 1.08800 kemudiannya telah membuat kenaikan melepasi paras ketinggian yang dicapai semalam dan menuju paras 1.09200 di mana zon SBR (support become resistance) tersebut akan diuji.
Jika harga gagal tembusi kenaikan ke paras lebih tinggi, harga akan menyambung semula siri penurunan harga yang berlaku sejak awal Februari lalu.
Penurunan akan menuju semula zon-zon penting sebelum ini seperti di paras 1.08800 dan 1.08300 pada paras yang lebih rendah.
Namun jika harga terus membuat kenaikan, beberapa zon SBR seterusnya akan menjadi tumpuan harga yang dilihat pada sekitar 1.09500 atau lebih tinggi menuju paras 1.09700.
Pelabur akan memberi tumpuan pada data pertumbuhan GDP Amerika Syarikat untuk suku keempat 2019 yang akan diterbitkan pada sesi New York malam nanti.
Lihat gambar carta pasangan matawang EUR/USD di bawah untuk rujukan analisis teknikal anda.


‘Bank of Japan’ Punca Usd/Jpy Tiba-Tiba Menguat Pukul 11 Pagi Tadi

Usd/Jpy tiba-tiba menguat pukul 11 pagi tadi dan merekodkan kenaikan 60 pip berikutan Bank of Japan (BoJ) menjalankan operasi khusus bagi pembelian ‘bon 10-Tahun Kerajaan Jepun’.
BoJ atau Bank Pusat Jepun menwarkan pembelian bon berkenaan pada kadar hasil 0.110 dan pembelian ini adalah bertujuan bagi mengekalkan hasil-bon pada sasaran sekitar kosong peratus.
Dengan pembelian bon ini meningkatkan lagi jumlah pembelian bon oleh BoJ dari paras sebelum ini. Spekulasi semakin meningkat bahawa BoJ boleh menghentikan rangsangan sedia ada lebih awal dari jangkaan.
 Selepas beberapa jam dagangan sejak pukul 11 pagi tadi, Usd/Jpy ketika ini dilihat dalam keadaan stabil. Kenaikan pagi tadi adalah disebabkan jangkaan pelabur terhadap perbezaan kadar faedah yang semakin besar antara US dan Jepun. Ditambah lagi dengan jangkaan kenaikan kadar oleh Federal Reserve sebanyak tiga kali tahun ini.
Apa yang kita perlu fahami adalah, tindakan BoJ pada hari ini adalah satu bentuk Open Market Operation (OMO) dalam polisi monetari yang menambahkan jumlah bekalan wang di dalam ekonomi. Hal ini bertujuan bagi merancakkan lagi ekonomi Jepun melalui rangsangan perbelanjaan kerajaan.
Jadi, apabila bekalan wang di dalam ekonomi bertambah akan menyebabkan nilai matawang Yen menyusut dengan andaian ‘Ceteris Paribus‘. Perlu diingat ia bukanlah satu-satunya penyebab kepada Yen akan melemah kerana banyak lagi faktor yang perlu diambil kira.


Kenapa EUR/USD Sukar Nak Teruskan Kenaikan? Ini Trader Perlu Tahu

Pergerakan harga pada carta-carta utama dilihat suram ekoran pasaran Amerika Syarikat (AS) pada Khamis semalam ditutup sempena sambutan Thanksgiving Day.
US dolar lebih mendatar dan tidak meneruskan penyusutan lanjut selepas minit mesyuarat FOMC yang diteliti memberi gambaran bahawa Federal Reserve (Fed) akan mula memperlahankan pengetatan dasar yang agresif sebelum ini.
Namun, pelabur tetap berhati-hati memantau sentimen pasaran yang berisiko dengan perkembangan Covid-19 di China menjangkakan sekatan pergerakan akan dilaksanakan semula di Beijing dan beberapa bandar utama yang lain.
Selain itu, ketegangan Rusia dan Kesatuan Eropah (EU) juga menjadi kebimbangan susulan pengumuman pakej sekatan yang ke-9 terhadap Moscow oleh Presiden Suruhanjaya Eropah, Ursula von der Leyen.
Mata wang Euro turut didagangkan suram selepas minit mesyuarat bank pusat Eropah (ECB) yang diterbitkan semalam menunjukkan penggubal polisi melihat kenaikan kadar faedah hanya perlu ditingkatkan kepada 50 mata asas sahaja, berbanding 75 sebelum ini.
Situasi ini turut menyukarkan Euro untuk lebih menyerlah ketika US dolar pamer prestasi yang suram di penghujung minggu.

 Carta pasangan mata wang EUR/USD pada Khamis semalam menyaksikan kenaikan diteruskan ke paras ketinggian sekitar 1.04500, namun kemudiannya mendatar semula di atas paras 1.04000 sehingga sesi New York berakhir.
Walaupun pergerakan harga yang berada di atas paras sokongan Moving Average 50 (MA50) pada rangka masa 1 jam di carta EUR/USD memberi indikasi trend bullish, namun penganalisis tidak menolak untuk perubahan arah boleh berlaku bila-bila masa sahaja.
Sekiranya harga berjaya menyambung kenaikan pada penutup dagangan minggu ini, kenaikan dari paras 1.04000 berkemungkinan akan menuju zon rintangan pada 1.05000 untuk mencabar ketinggian dicapai minggu lalu.
Sebaliknya, jika harga susut di bawah paras 1.04000 dan menembusi sokongan MA50, isyarat awal untuk perubahan trend bearish akan diperhatikan.
Penurunan lanjut jika diteruskan bakal menuju ke zon tumpuan minggu ini pada 1.03000 sehingga 1.024000 yang menjadi sokongan harga di awal minggu.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal GBP/USD – Timeframe H1 – 21/9/2018

Aksi menarik kembali dilihat pada pergerakan harga bagi matawang GBP khususnya pasangan matawang GBP/USD. Sebelum ini, pergerakan harga pada chart GBP/USD ini dilihat membuat kenaikan dan penurunan yang drastik dalam masa beberapa jam sahaja. Kemudian, pada dagangan semalam, harga kembali membuat lonjakan sehingga 140 pips dari paras Magic Pivot. Ketegangan dalam rundingan Brexit yang kembali reda memberi impak positif terhadap matawang sterling. Harga dilihat telah melonjak ke paras resistance MagicR2 pada indicator Moshed Magic Line. Paras ketinggian terbaru dicapai harga semalam pada paras sekitar 1.3295 sebelum mula membuat sedikit penurunan.
Pada sesi pasaran Asia hari ini, harga didagangkan perlahan dan awal sesi dagangan Eropah melihatkan harga sedikit menurun ke paras Magic Pivot 1.3232 berkemungkinan faktor pelabur yang mengambil untung pada posisi belian matawang GBP semalam. Jika harga terus membuat penurunan, harga dijangka akan menuju ke paras support 1.3167 (MagicS1) yang juga dilihat sebagai zon RBS (resistance become support). Jika harga dilihat cuba membuat Lower Low yang baru, berkemungkinan harga akan menguji dahulu paras support pada 1.3067 (MagicS2) sebelum paras yang menjadi tumpuan seterusnya adalah pada support 1.3003 (MagicS3).
Namun, jika harga kembali meneruskan momentum kenaikannya, jangkaan harga akan membuat Higher High yang baru dan paras yang dilihat berpotensi untuk dicapai harga adalah pada paras resistance 1.3332 (MagicR1) dan seterusnya ke paras resistance 1.3397 (MagicR2). Atau jika harga terus mencari paras ketinggian yang baru, paras yang dijangka dituju harga adalah pada paras resistance 1.3497 (MagicR3) di mana paras tersebut telah melepasi paras ketinggian yang dicapai pada Jun lalu.
 Terus pantau proses rundingan Brexit yang banyak mempengaruhi matawang GBP serta sentimen pasaran semasa. Pastikan trading anda terkawal dan boleh gunakan indicator Moshed Magic Line sebagai rujukan tambahan pada analisis teknikal anda.

Paras support: 1.3167, 1.3067, 1.3003.
Paras resistance: 1.3323, 1.3397, 1.3497.


Data Inflasi Pilihan The Fed Meleset Daripada Jangkaan Pasaran

Perbelanjaan pengguna U.S meningkat seperti jangkaan pada bulan Ogos, manakala ‘perbelanjaan penggunaan peribadi teras’ (core-PCE) meleset daripada jangkaan berdasarkan data yang dikeluarkan pada Jumaat.
PCE (personal consumption expenditure) adalah perbelanjaan penggunaan peribadi yang merupakan salah satu daripada data inflasi. Data ini adalah data yang dikatakan sebagai data inflasi pilihan utama The Fed.
Berdasarkan laporan yang dikeluarkan, Jabatan Perdagangan menyatakan perbelanjaan peribadi meningkat 0.1% pada bulan Ogos seperti yang dijangka namun jatuh daripada bacaan 0.3% yang dicatat sebelum itu.
Perbelanjaan pengguna merupakan sumber hasil kepada pertumbuhan ekonomi U.S yang mewakili hampir 70% daripada ekonomi Amerika Syarikat.
 Pendapatan individu (personal income) pula mencatat peningkatan sebanyak 0.2% pada bulan Ogos seperti yang dijangkakan berbanding bulan sebelumnya yang menikmati peningkatan 0.3% selepas kajian semula.
Manakala Indeks harga teras bulan ke bulan (core-PCE) meningkat 0.1% pada bulan Ogos berbanding bulan sebelumnya, namun peningkatan ini dibawah sasaran yang menjangkakan peningkatan 0.2%.
Indek harga teras tahunan (core-PCE) meningkat sebanyak 1.3% pada bulan Ogos, sedikit tersasar daripada jangkaan 1.4% yang yang dicatat sebelum itu.
Laporan ini juga menunjukkan data penggunaan peribadi benar (real personal consumption) jatuh 0.1% pada Ogos yang mana kurang daripada jangkaan penyusutan 0.2%.


Ini Sebab EUR/USD Meningkat Semalam Menjelang Mesyuarat ECB

Mesyuarat dasar monetari bank pusat Eropah serta data inflasi Amerika Syarikat (AS) akan menjadi tumpuan utama pada hari ini yang telah dinantikan oleh para pelabur dari awal minggu lagi.
Mata wang Euro dan US dolar dilihat bergerak agak perlahan pada minggu ini ekoran pelabur berwaspada berteka-teki keputusan data yang akan diterbitkan.
European Central Bank (ECB) dijangka akan terus mengekalkan kadar faedah namun pelabur menantikan isyarat untuk program pembelian bon untuk melihat hala tuju pergerakan Euro dalam pasaran selepas ini.
Sementara US dolar pula dilihat semakin melemah pada sesi New York semalam berikutan penurunan pada hasil perbendaharaan AS yang telah menjunam di bawah paras 1.50%.

Pada carta pasangan mata wang EUR/USD semalam, harga telah pamerkan lonjakan selepas bergerak mendatar pada hari sebelumnya.
Kenaikan harian mencapai ke paras sekitar 1.22180 sebelum susut semula ke zon RBS (resistance become support) 1.21800.
 Pelabur berhati-hati selepas penurunan harga dilihat telah kembali bergerak semula di bawah paras Moving Average 50 (MA50) pada rangka masa 1 jam yang boleh memberi isyarat awal untuk harga membuat penurunan lebih rendah.
Namun, harga bergerak mendatar pada zon RBS 1.21800-1.21500 bersambung pada dagangan hari ini (Khamis) sementara menantikan mesyuarat ECB sebentar lagi.
Jika harga pamerkan penurunan lebih rendah, zon tumpuan 1.20900-1.20600 dilihat menjadi sasaran utama harga untuk diuji sebelum memberikan isyarat pergerakan selanjutnya.
Penurunan lebih rendah boleh mencecah sehingga ke paras support 1.20000 jika US dolar berjaya mendominasi berbanding Euro.
Sebaliknya jika US dolar terus melemah sementara keputusan mesyuarat berpihak kepada Euro, harga bakal melonjak menuju zon rintangan pada 1.22500.
Menembusi zon tersebut akan mendorong kenaikan lebih tinggi dijangka ke paras sekitar 1.23000 untuk harga mencatatkan paras tertinggi terbaru 5 bulan.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ini Perkara Yang Jadi Tumpuan Pada Sesi New York!

Dolar greenback mengekalkan momentum pengukuhannya untuk terus didagangkan lebih tinggi berbanding pesaing utamanya pada sesi Eropah.
Pelabur tampaknya masih mengabaikan perkembangan semasa mengenai penularan Covid-19 disebabkan varian Omicron yang semakin mengganas di seluruh dunia.
Terbaharu, Amerika Syarikat melaporkan kes harian Covid-19 pada hari Isnin telah mencecah angka 1 juta. Menurut data yang diterbitkan Universiti Johns Hopkins, kira-kira 1 dalam setiap 100 rakyat Amerika disahkan positif Covid-19 pada minggu lepas.
Bukan itu sahaja, angka kes harian pada minggu ini menunjukkan peningkatan dua kali ganda daripada kira-kira 590,000 kes empat hari lalu yang mana ia juga berganda daripada jumlah kes yang dicatatkan pada minggu sebelumnya.
 Walaupun begitu, penularan ini dilihat masih tidak membawa kebimbangan AS memandangkan ia tidak meningkatkan angka kematian dan kemasukan ke hospital.
Ini membuatkan pelabur tidak menumpukan perhatian terhadap perkembangan ini dan sebaliknya berpegang pada keyakinan kepada Federal Reserve (Fed) untuk mengetatkan dasarnya dengan kenaikan kadar faedah pada tahun ini.
Penerbitan data PMI pembuatan tinjauan ISM AS pada malam ini akan dijadikan perhatian utama pelabur yang dijangka akan menunjukkan sedikit pertumbuhan yang perlahan pada bulan Disember.
Meneliti pergerakan mata wang Eropah, dagangan pound dilihat kembali meningkat ke paras harga 1.3500 berbanding US dolar. Sementara mata wang euro pula dilihat cuba mengumpul kekuatan untuk meningkat semula susulan kejatuhan yang disebabkan lonjakan USD sebelum ini.


Harapan Baru Buat Komoditi Hitam Selepas Tergelincir Semalam!

Harga minyak mentah terus meningkat semula di Asia pada hari Khamis setelah data dari China mengukuhkan semula permintaan.
Minyak mentah di New York Merchantile Exchange meningkat 0.45% kepada $44.90 setong. Brent mentah juga menunjukkan peningkatan sebanyak 0.17%.
Di China, data pembuatan PMI meningkat bagi bulan Ogos berbanding bulan sebelumnya. Sementara itu, data pembuatan PMI separa rasmi dan data pembuatan Caixin PMI menunjukkan kemerosotan.
 Pada Rabu, harga minyak menjunam kerana saham minyak mentah AS meningkat melebihi jangkaan. Pada akhir minggu lalu, Jabatan Tenaga AS melaporkan keuntungan sebanyak 2.276 juta tong selepas menujukkan kenaikan 2.501 juta minggu sebelumnya.
Disamping itu, stok simpanan petrol jatuh 691,000 tong selepas mencatat penambahan 36,000 pada minggu sebelum ini.

Mungkin Ada Trader Yang Terduduk Selepas Mengetahui Data Dari Australia dan Jepun Ini


USD/CAD Pamer Isyarat Penurunan Harga Lebih Rendah

Keputusan mesyuarat polisi bank pusat Kanada pada sesi New York semalam tidak memberi kesan pergerakan ketara buat dagangan dolar Kanada sebaliknya dilihat lebih dipengaruhi oleh pasaran minyak mentah.
Bank of Canada (BOC) masih mengekalkan kadar faedah di paras 0.25% dan menyatakan bahawa ekonomi Kanada masih memerlukan sokongan polisi monetari sehingga sasaran inflasi 2% mampu dicapai.
Program pembelian aset berskala besar juga akan tetap diteruskan untuk menyokong ekonomi dengan sekurang-kurangnya $5 bilion Kanada dolar seminggu pembelian bon kerajaan Kanada.
Sementara itu, harga minyak kembali pulih semula setelah dilaporkan mengalami kemerosotan sebelum ini, kembali memulihkan semula sentimen pasaran dan meningkatkan nilai dolar Kanada.
Namum, bekalan minyak AS yang mencatatkan peningkatan akan memberikan tekanan semula terhadap pasaran minyak mentah yang akan terkesan pada permintaan.
Berbanding US dolar, dapat dilihat dolar Kanada kembali mengukuh dengan menekan harga ke paras lebih rendah semula pada carta pasangan USD/CAD.
Harga sebelumnya telah membuat kenaikan dan mencapai paras ketinggian pada 1.32500 sebelum kembali menjunam semula lebih rendah dari paras 1.32000 dan juga paras sokongan Moving Average 50 (MA50) pada rangka masa 1 jam pergerakan harga.
 Bersambung pada dagangan Khamis, harga meneruskan penurunan ke zon RBS (resistance become support) di bawah paras 1.31400.
Penurunan harga akan terus dijangkakan melepasi paras 1.31000 sebelum menuju zon support harga pada 1.3000.
Namun jika harga kembali melonjak semula, zon resistance di atas paras 1.32000 serta paras ketinggian yang dicapai semalam, akan kembali menjadi paras-paras tumpuan.
Kenaikan lebih tinggi yang diteruskan berkemungkinan boleh mencecah sehingga ke zon resistance lebih tinggi sekitar 1.33000.
Lihat gambar carta pasangan matawang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ini Sebab US Dolar Tiba-Tiba Menguat Pukul 1 Pagi Tadi

Kaplan memberi sedikit sokongan kepada penguatan US dolar semalam. Presiden The Fed cawangan Dallas, Robert .S Kaplan dalam ucapannya pukul 1 pagi tadi waktu Malaysia mengatakan kenaikan kadar secepat mungkin adalah perlu.
Apabila ditanya apakah yang dimaksudkan dengan ‘secepat mungkin’ dalam konteks komen beliau, Kaplan menyatakan The Fed perlu menaikkan kadar dalam masa terdekat. Ini sememangnya menunjukkan Kaplan menyokong kepada kenaikan kadar pada Mac ini.
Beliau juga berpendapat Amerika juga masih boleh mengurangkan lagi kadar pengangguran sebelum membuat sebarang kenaikan. Secara keseluruhan, polisi monetari semasa adalah begitu akomodatif dan The Fed sepatutnya mengurangkan  pelonggaran ini tetapi dengan cara perlahan-lahan. Katanya walaupun ada kenaikan kadar beberapa kali tahun ini, polisi monetari masih lagi akomodatif (loggar).
 Dalam tempoh ini pasaran akan terus memberi perhatian kepada komen-komen dari The Fed dengan Gabenor Brainard akan berucap pada Rabu diikuti dengan Janet Yellen dan Naib Pengerusi The Fed, Fischer pada Jumaat.
Oleh itu, hujung minggu ini pasaran sepatutnya telah mendapat gambaran jelas tentang perancangan The Fed pada mesyuarat Mac ini.
Berikutan komen dari Kaplan ini, pasaran hadapan menunjukkan potensi kenaikan kadar The Fed pada Mac ini naik ke paras 50%. Hal ini menyebabkan US dolar menguat berbanding matawang utama dunia yang lain dengan Eur/Usd jatuh hampir 50 pip sejak pukul 1 pagi tadi sehingga semasa artikel ini ditulis. Manakala Usd/Jpy merekodkan kenaikan hampir 90 pip.


Matawang USD Diniagakan Baik Selepas KDNK Manakala Data China Pulihkan Sentimen Pasaran

Pasaran hari ini bertukar positif dengan matawang AS Dolar bergerak tinggi hari ini berbanding matawang utama yang lain selepas bacaan KDNK semalam mencatatkan angka yang baik daripada jangkaan.
Data GDP Amerika Syarikat mencatatkan peningkatan 2.6% untuk bacaan suku tahun keempat lebih tinggi daripada jangkaan 2.3% pasaran. Hal ini menyebabkan hasil bon Amerika Syarikat 10 tahun melonjak ke paras tertinggi dalam tempoh tiga mingu sekaligus menyokong pergerakan matawang USD.
Sementara itu, sentimen pasaran yang bertukar daripada ‘risk-off’ kepada ‘risk-on’ adalah antara faktor kejatuhan matawang Yen pada dagangan hari ini. Ketenangan pasaran hari ini berpunca daripada laporan aktiviti perkilangan China yang hadir pada bacaan 49.9 berbanding 48.5 ramalan pasaran.
 Beralih kepada perkembangan di UK pula, aktiviti sektor perkilangan UK terus menurun pada bulan Februari menurut tinjauan dari IHS Markit sebentar tadi. Indeks PMI mengeluarkan bacaan 52.0 seperti jangkaan, susut daripada 52.6 sebelum ini.
Terbaru, kadar inflasi zon Eropah melantun sedikit daripada bacaan sebelum ini iaitu 1.4% kepada 1.5% seperti jangkaan untuk bulan Februari. Walaubagaimanapun, inflasi teras jatuh kepada 1.0% daripada 1.1%. Ini akan memberi isyarat bahawa ECB mungkin tidak akan menaikkan kadar faedahnya pada tahun ini.
Menjelang pembukaan sesi New York, pelabur akan memberi perhatian terhadap data KDNK di Kanada dan laporan pendapatan serta perbelanjaan peribadi di Amerika Syarikat dimana KDNK Kanada dijangka jatuh berikutan kelemahan dalam sektor jualan runcit serta imbangan dagangan.


Momentum yang Lebih Tenang Buat Emas dalam Sesi Asia

Emas mencatatkan keuntungan di Asia berikutan pengukuhan jangkaan kenaikan kadar oleh Fed dan data jentera yang positif di Jepun.
Di Comex, logam kuning bagi penghantaran Disember melonjak 0.52% kepada $1,353.65. Silver futures juga mencatat lonjakan 0.89% manakala copper futures meningkat 0.19%.
 Terdahulu di Jepun, data jentera meningkat 8.3%, jauh melebihi keuntungan sebelum ini.
Semalam, komoditi ini dinilai tenang kerana ekuiti di seluruh dunia mencecah paras tertinggi dalam tempoh hampir setahun. Logam ini masih meneruskan saingan untuk memperoleh keuntungan yang tinggi berikutan penurunan hasil dalam bon global.
Kekeringan sumber motivasi? Mungkin anda akan jumpa apa yang anda cari dalam pautan ini.


Kedudukan Terikini Matawang Dalam Sesi Dagangan Asia, Aussie Mengukuh

Matawang U.S dolar menghampiri paras terendah 1 bulan lalu semalaman berikutan kesangsian terhadap pelan reformasi cukai walaupun data inflasi U.S menunjukkan peningkatan manakala matawang Australia mula mengukuh setelah laporan pekerjaan dikeluarkan.
Indeks US dolar yang mengukur kekuatan matawang greenback berbanding enam matawang yang lain jatuh ebelum mengukuh sedikit sebanyak 0.09% setakat jam 11.05 pagi kepada 93.80.
Menurut penganalisis Yukio Ishizuki, pada ketika ini isu pelan pemotongan cukai akan menjadi tumpuan utama dan dijangka rundingan ini akan ditangguhkan sehingga tahun hadapan.
Pelan refomasi cukai merupakan antara pendorong utama penngukuhan matawang US dolar sejak bulan September. Penangguhan pelan reformasi cukai menybebakan pengukuhan U.S dolar berikutan data inflasi dan jualan runcit terhalang.
 AUD mengukuh sebanyak 0.09% kepada 0.7596 berbanding U.S dolar setakat jam 11.15 pagi.
Berdasarkan laporan Australia perubahan pekerjaan sebanyak 3700 pekerjaan berbanding jangkaan yang mensasarkan penambahan 17,500 pekerjaan. Kadar pengangguran jatuh kepada 5.4% daripada 5.5%.
Matawang Euro jatuh daripada paras tertinggi 3 minggu lalu kepada 1.1781. Manakala GBP/USD mengukuh sedikit, sebanyak 0.01% kepada 1.3173.
Pengukuhan ini didorong oleh laporan data buruh UK yang kukuh. Pelabur masih memberi tumpuan pada isu kepimpinan Theresa May.


Update Penting Matawang Utama Ini Khas Buat Trader Sesi Eropah

Euro dan US Dollar didagang stabil dalam sesi ini sementara memberi ruang terhadap mesyuarat dasar Bank Pusat Eropah yang dijangka bakal diadakan pada Khamis.
Matawang Euro hampir tidak berubah dalam sesi ini.
EUR/USD, 30 minit
Matawang yang sama telah terjun pada Isnin kepada paras tercorot semenjak Mac 2015. Kejatuhan itu disebabkan tidak balas serta merta pasaran terhadap perletakan jawatan Perdana Menteri Itali iaitu Metto Renzi setelah kalah dalam referendum.
Walaupun begitu, Euro kembali bangkit pada hari yang sama disamping ketidaktentuan politik yang berlaku.
Dalam masa yang sama, US Dollar dikatakan stabil dalam sesi ini selepas menjunam hampir 0.2 peratus semalam akibat kenaikan sederhana dalam kadar hasil bon AS.
 Sesi Eropah juga menyaksikan Dollar Australia merosot sebanyak 0.4 peratus selepas data keluaran dalam negara kasar menjunam buat kali yang pertama semenjak tahun 2011.
AUD/USD, 30 minit
Kiwi juga tidak banyak berubah setelah John Key sebelum ini mengumumkan bahawa beliau tidak berniat untuk menyambung penggalnya sebagai Perdana Menteri setelah tamat tempoh kelak.
NZD/USD, 30 minit
Dollar Kanada juga menamatkan kenaikan mendadak sebelum ini apabila dicatat menurun kira-kira 0.1 peratus. Loonie Kanada berada pada paras tertinggi sebelum ini apabila matawang tersebut mengukuh lantaran lonjakan harga minyak setelah OPEC membekukan bekalan.
USD/CAD, 30 minit
Adakah AS Akan Bangkit Untuk Menguasai Sektor Tenaga di Dunia?


Matawang Pound Pamer Pergerakan Aktif Pada Dagangan Hujung Minggu

Matawang dolar Amerika diniagakan dengan berhati-hati selepas terdapat beberapa perkembangan mengenai perjanjian perdagangan AS dan China yang bercampur-campur sementara para pelabur turut mencari pemangkin lain untuk meningkatkan sentimen.
Indeks dolar yang mengukur dolar greenback berbanding enam matawang utama didagangkan tidak berubah pada 98.15 selepas memperoleh peningkatan sebanyak 0.02% dalam minggu ini.
Angka pertumbuhan yang lemah di beberapa negara seperti yang dilihat dalam data ekonomi dari China, Australia, Jepun dan Eropah yang diterbitkan semalam menunjukkan perang perdagangan AS dan China telah banyak memberi kesan kepada ekonomi global.
Sementara itu, penasihat ekonomi White House Larry Kudlow memberitahu bahawa perjanjian perdagangan tersebut ‘semakin hampir’, namun gagal mengangkat sentimen kerana tiada maklumat terbaru diberikan.
 Selain itu, menurut tinjauan jangkaan bahawa Parti Konservatif yang dipimpin oleh Boris Johnson akan memenangi pilihan raya umum UK, ia telah mendorong keyakinan terhadap kebuntuan Brexit akan berakhir.
Berikutan daripada itu, matawang pound melonjak sehingga mencecah paras tertinggi enam bulan berbanding euro dan turut meraih keuntungan semalaman berbanding dolar USD dengan meningkat sebanyak 0.2% kepada $1.2884.
Walaupun laporan jualan runcit UK menunjukkan penurunan daripada yang dijangkakan oleh pasaran, peningkatan pound juga disokong oleh kelemahan dolar yang terkesan oleh ketidakpastian dagangan.
Di samping itu, dagangan kiwi terus mempamerkan pengukuhan walaupun Gabernor Reserve Bank of New Zealand, Adrian Orr memberitahu bahawa negara itu bersedia untuk menggunakan alat-alat dasar yang tidak konvensional untuk merangsang ekonomi.


Kebanyakan Matawang Utama Parah Dibenam USD!

US dolar diperdagangkan lebih tinggi pada pembukaan awal minggu, dengan melanjutkan keuntungan yang diraih ketika penutupan dagangan akhir minggu lalu.
Keyakinan pengguna yang lebih kuat daripada jangkaan juga membantu meningkatkan permintaan terhadap dolar Amerika menjelang pengumuman dasar monetari Federal Reserve (Fed) pada minggu ini.
Pada sesi Asia, indeks dolar yang mengukur kekuatan dolar greenback berbanding sekumpulan matawang utama diniagakan di sekitar harga 90.57.
Pelabur masih mempertimbangkan kenyataan Fed sebelum ini yang mengatakan kenaikan inflasi hanyalah sementara, selain turut menjangkakan bank pusat mungkin akan memberi sedikit petunjuk mengenai masa untuk melaksanakan program pembelian asetnya.
 Matawang euro diniagakan rendah selepas menjunam tahap terendah hampir satu bulan berbanding USD yang kembali bangkit pada sesi sebelumnya, selain masih terkesan dengan keputusan polisi Bank Pusat Eropah (ECB) baru-baru ini.
Seperti dijangkakan, ECB masih menolak untuk berbicara mengenai langkah pengurangan dalam dasar monetarinya dan mengatakan mereka akan terus menyokong ekonomi dengan program-program yang berbeza.
Sementara itu, dolar Aussie dan kiwi juga didagangkan lebih rendah susulan pengukuhan US dolar dan bacaan data pembuatan New Zealand yang mengecewakan.
Pergerakan yang terhad dalam pasaran dijangka bakal ditunjukkan kedua-dua matawang ini pada sesi Asia, memandangkan kebanyakan bank-bank di Australia dan China bercuti pada hari ini.


China Ingin Bersatu Dengan Negara-Negara Lain Sebagai Pengecaman Terhadap US

China dilaporkan sedang mengumpulkan dan ingin bersatu dengan negara-negara lain yang menentang polisi US. Baru-baru ini, Rumah putih telah melakukan tindakan yang tidak dijangka iaitu mahu meneruskan pengenaan tarif.
Pada hari Selasa, Rumah Putih telah mengumumkan bahawa mereka akan memperolehi senarai barangan import yang akhir berjumlah $50 billion. Senarai barangan tersebut akan dikenakan tarif sehingga 25 peratus bermula Jun 15 dan 2 minggu selepas itu akan diumumkan pengetatan pelaburan keatas China.
 Sebagai tindak balas, China dilaporkan sedang ingin bersatu negara-negara yang menentang perang perdagangan yang bakal ditimbulkan oleh US, menurut Wall Street. Negara-negara tersebut boleh mendapatkan keberuntungan daripada pelan China tersebut dengan meluaskan pasaran mereka.
Menurut Steven Mnuchin, apa-apa perang perdagangan tidak akan berlaku buat masa ini, pada ketika ini perunding sedang berusaha untuk mendapatkan persetujuan. Dalam rundingan, China mengatakan akan mengurangkan perdagangan dengan US untuk barang tertentu.
Setiausaha perdagangan US dijangka akan tiba Bejing Sabtu ini namun dengan tindakan Washington mungkin akan menghambat rundingan tersebut.


Matawang Euro Gagal Memberi Reaksi Positif!

EUR/USD berubah sedikit dan berlegar diparas 1.11 selepas data dari Jerman dikeluarkan.
Berdasarkan laporan dari Jerman, pesanan tempahan bagi sektor perindustrian meningkat 0.2% pada Julai 2016.
 Dalam masa yang sama, tempahan domestik menurun sebanyak 3.0% manakala pesanan asing meningkat 2.5% daripada bulan sebelumnya. Pesanan baru yang diterima daripada kawasan euro dan negara-negara juga masing-masing meningkat sebanyak 5.9% dan 0.6% berbanding bulan lalu.
Matawang ini gagal bertindak balas walaupun data ini menunjukkan peningkatan.
Logam kuning semakin bersinar dalam sesi sebelum ini. Klik disini!


GBP/USD Masih Belum Mahu Jatuh, Harga Bakal Uji Rintangan 1.33000

Situasi ‘tarik-tali’ dalam rundingan Brexit masih membuatkan pelabur berwaspada dan tidak meletakkan harapan yang tinggi untuk perjanjian dicapai.
Pada minggu ini, beberapa laporan berkenaan Brexit telah menghiasi pasaran dengan pergerakan turun naik harga bagi mata wang Pound Sterling disaksikan.
Pada perkembangan terbaru, rundingan dikhabarkan terpaksa dihentikan kerana salah seorang pegawai perunding Kesatuan Eropah (EU) telah diumumkan positif Covid-19.
Justeru, pelabur dapat melihat harga pada carta pasangan mata wang GBP/USD telah membuat penurunan ke paras sokongan 1.32000.
Namun, harga dilihat kembali menunjukkan peningkatan semula sehingga ke penghujung sesi New York selepas laporan terbaru yang menyatakan persetujuan antara UK dan EU akan diumumkan pada minggu hadapan.
 Sentimen positif Brexit tersebut telah menyokong kenaikan harga ke paras 1.32800 dengan sekitar 80 pips kenaikan ke zon resistance tersebut.
Bersambung pada dagangan sesi Asia pada hari ini (Jumaat), harga bergerak perlahan di sekitar paras sokongan Moving Average 50 (MA50) pada rangka masa 1 jam harga sementara pelabur menantikan isyarat pergerakan lebih jelas di sesi Eropah.
Kenaikan harga bakal menguji zon resistance 1.33000 sebelum kenaikan lebih tinggi diteruskan untuk harga mencatatkan paras ketinggian terbaru 10 minggu.
Sekiranya zon resistance tersebut masih gagal ditembusi, harga berkemungkinan akan kembali membuat penurunan semula ke paras support 1.32000 atau ke paras lebih rendah.
Lihat gambar carta pasangan mata wang GBP/USD di bawah untuk rujukan analisis teknikal anda.


Cerita Arab Saudi Dan Harga Minyak Dunia Yang Semua Trader Perlu Tahu

Harga minyak jatuh mendadak pada hari Isnin semalam, ia terjejas disebabkan ketidaktentuan dasar minyak Arab Saudi. Kerajaan Arab Saudi telah merombak kabinet dengan menggantikan menteri minyak iaitu Ali al-Naimi selepas lebih 20 tahun perkhidmatannya.
Ali al-Naimi yang terlibat dalam persaingan untuk melindungi bahagian dominasi Arab Saudi dalam jualan minyak global enggan mengurangkan pengeluaran minyak, jadi berlakunya lebihan minyak di pasaran. Ini menyebabkan kejatuhan mendadak dalam harga minyak dan petrol jadi lebih murah di pasaran. Kira-kira 70% sumber pendapatan negara Arab Saudi telah terjejas.
Harga minyak jatuh pada awal tahun 2014, dari harga $100 lebih ketika itu dan sekarang kurang daripada $45 setong.
 Oleh itu, Arab Saudi yang merupakan pengeksport terbesar minyak mentah dunia kini telah melancarkan pembaharuan ekonomi utama bertujuan untuk menamatkan kebergantungan negara kepada minyak.
Khalid al-Falih yang merupakan menteri minyak baru mengatakan, Arab Saudi akan mengekalkan dasar petroleum stabil. Dan tetap komited untuk mengekalkan peranan kami dalam pasaran tenaga antarabangsa dan mengukuhkan kedudukan kami sebagai pembekal yang boleh dipercayai di dunia bagi tenaga.
Ini merupakan harga minyak mentah semasa Ali al-Naimi sebagai menteri minyak Arab Saudi.


Keputusan Mesyuarat BOC Akan Pacu Pergerakan USD/CAD

Pergerakan harga mendatar pada carta pasangan mata wang USD/CAD pada awal minggu ini selepas penurunan harga pada minggu lalu dengan dolar Kanada didagangkan lebih kukuh berbanding US dolar.
Faktor yang membuatkan pergerakan mendatar tersebut adalah dilihat pada ketidaktentuan pada pakej rangsangan ekonomi Amerika Syarikat di samping pelabur menantikan keputusan mesyuarat polisi monetari bank pusat Kanada pada hari ini.
Terdapat jangkaan untuk keputusan polisi yang hawkish selepas laporan data pekerjaan Kanada yang diterbitkan Jumaat lalu mencatatkan bacaan yang baik dengan kadar pengangguran semakin menurun.
Namun, dolar Kanada bakal berdepan risiko penurunan harga minyak mentah yang menjadi eksport utama Kanada berikutan laporan terbaru inventori minyak mentah AS.
Bank of Canada (BOC) dijangka akan mengekalkan kadar faedah di paras 0.25% selepas bank pusat menurunkan kadar ke paras terendah tersebut pada Mac lalu ketika permulaan krisis pandemik Coronavirus bermula.
 Jika keputusan positif diterbitkan dan menyokong pengukuhan Loonie, harga bakal terjun lebih rendah melepasi support 1.27800 dengan jangkaan penurunan lebih rendah menuju ke paras sekitar 1.26700.
Sebaliknya jika harga kembali melonjak semula, paras tumpuan harga dilihat pada 1.29000 sebelum kenaikan lebih tinggi pada 1.30000.
Lihat gambar carta pasangan mata wang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Data Ekonomi Sektor Pembuatan UK Meningkat Pada Selasa

Matawang GBP meneruskan kenaikannya berbanding beberapa matawang utama yang lain pada Selasa selepas data PMI sektor pembuatan dikeluarkan pada pukul 4.30 petang Selasa.
Data PMI yang dikeluarkan oleh IHS Markit naik daripada 55.0 kepada 55.1 pada Mac. Jangkaan untuk data kali ini adalah kejatuhan kepada 54.8 berikutan musim salji yang melanda UK pada Mac.
Bacaan di atas 50 menunjukkan aktiviti sektor pembuatan yang berkembang di UK dan sebaliknya jika bacaan mencatat bacaan di bawah 50. Data ini penting untuk dilihat kerana sampel tinjauan data yang melibatkan sehingga 600 orang pengurus purchaising.
 Matawang GBP membuat sedikit kenaikan selepas data ini dikeluarkan terutamanya berbanding USD, Euro dan Yen.
Sektor pembuatan UK banyak mendapat manfaat selepas referendum Brexit pada 2016, yang menyaksikan matawang GBP jatuh menjunam sekaligus menjadikan produk pembuatan UK menjadi lebih murah.
Dari segi ekonomi secara keseluruhan, kadar pengangguran telah berkurangan ke paras terendah 4.3% walaupun kadar penyertaan tenaga buruh semakin bertambah. Bank of England (BoE) juga menunjukkan bukti bahawa kadar gaji semakin meningkat.
Hal inilah yang menjadi sebab kenapa penganalisis pasaran menjangka BoE akan terus menaikkan kadar faedahnya di masa akan datang. Faktor utama bagi bank pusat menaikkan kadar faedah juga adalah INFLASI yang kini berada di tahap tertinggi.


Sentimen Pasaran : Matawang US Dolar Mula Mengukuh Susulan Komen Kementerian Perbendaharaan Amerika Syarikat!

Matawang US dolar mula mencatat pengukuhan dalam sesi dagangan New York berikutan kenyataan Kementerian Perbendaharaan bahawa mereka belum ada pelan untuk mengyekat China daripada disenaraikan di Bursa Amerika Syarikat. Disisi lain pula matawang sterling terus berada dalam tekanan berikutan isu politik UK.
Berdasarkan laporan Bloomberg, jurubicara Kementerian Perbendaharaan Monica Crowley melaporkan bahawa pentadbiran Trump belum mempunyai pelan untuk menghalang syarikat China daripada disenaraikan di Bursa Saham Amerika Syarikat buat masa ini.
Komentar pegawai Perbendaharaan dilaporkan susulan selepas laporan Bloomberg pada hari Jumaat bahawa Rumah Putih sedang membincangkan untuk mengekang aliran masuk portfolio A.S. ke China.
 Indeks US dolar yang mengukur dolar greenback berbanding enam matawang utama menunjukkan pengukuhan kepada paras 98.947 setakat jam 10.30 p.m.
Disisi lain matawang Euro terus menyusut berbanding US dolar. EUR/USD didagangkan susut 0.27% kepada paras bacaan 1.0909.
Antara faktor yang mendorong penyusutan matawang euro ialah data ekonomi yang lemah dengan jualan runcit Jerman jatuh kepada 3.2% setahun pada bulan Ogos daripada 5.2% yang dikecapi pada bulan Julai.
Matawang pound masih berada pada paras tekanan berikutan ketidakpastian isu Brexit. Matawang GBP kini didagangkan pada paras 1.2317 pada jam 10.40 p.m.


EUR/USD Melonjak 140 Pips Capai Paras Tertinggi Terbaru 4 Minggu!

US dolar menyambung penyusutan pada dagangan awal minggu dengan sentimen pasaran yang dilihat semakin memulih, kembali mengurangkan tarikan terhadap mata wang safe-haven.
Sementara China dilaporkan telah melonggarkan langkah sekatan pergerakan di negaranya yang dilihat akan menyokong semula pertumbuhan ekonomi global, Presisden Amerika Syarikat (AS) Joe Biden menyatakan akan mempertimbangkan potongan tariff terhadap import China, yang bakal menjimatkan $80 bilion cukai negara.
Sementara perkembangan di Eropah yang turut mencuri tumpuan, Presiden European Central Bank (ECB) Christine Lagarde menyatakan jangkaan program fasiliti akan berakhir lebih awal pada suku ketiga tahun ini dan dilihat akan membenarkan kenaikan kadar faedah untuk dilaksanakan pada Julai.
Faktor-faktor ini telah memberikan arah pergerakan harga yang jelas buat carta pasangan mata wang EUR/USD pada dagangan awal minggu ini.

Harga telah meneruskan kenaikan melepasi ketinggian minggu lalu dan menuju ke zon tumpuan 1.07000 sekali gus mencatatkan paras ketinggian terbaru 4 minggu.
Memulakan dagangan di paras sekitar 1.05550 pada sesi Asia semalam, harga telah melonjak melepasi rintangan 1.06000, iaitu ketinggian dicapai minggu lalu dan mencatatkan kenaikan harian sekitar 140 pips semalam.
 Zon 1.07000 menjadi rintangan terbaru diuji harga dengan harga yang mencapai ke zon tersebut pada penghujung sesi New York mula berundur semula pada dagangan yang bersambung pada sesi Asia pagi ini (Selasa).
Kenaikan harga lebih tinggi akan dijangkakan sekiranya melepasi 1.07000, kenaikan terbaru harga bakal mensasarkan pula ke paras 1.08000.
Namun jika harga gagal menembusi zon rintangan 1.07000 dan kembali membuat penurunan semula, sokongan awal harga dilihat adalah pada 1.06000 semula membentuk zon RBS (resistance become support) terbaru buat harga.
Penurunan lebih rendah untuk isyarat perubahan trend bakal menyaksikan harga susut menuju semula sehingga ke paras sekitar 1.05000.
Waspada menjelang terbitan data sektor ekonomi di Eropah dan AS pada sesi-sesi berikutnya yang akan mempengaruhi pergerakan harga.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Tak Tunggu Lama, EUR/USD Teruskan Kenaikan Ke Paras Tertinggi 9 Bulan!

Pergerakan pasaran dijangka perlahan pada pembukaan dagangan awal minggu ini dengan bank bercuti di Amerika Syarikat (AS) hari ini.
Namun, pelabur telah pun menyaksikan US dolar sambung menyusut di awal sesi Asia bermula yang meneruskan corak pergerakan minggu lalu.
Selepas data pekerjaan NFP, US dolar terus menyambung penyusutan didorong pula terbitan data inflasi AS yang turut menurun.

Dapat dilihat pergerakan harga pada carta pasangan mata wang EUR/USD, harga telah memaparkan corak pergerakan bullish dengan harga kekal bergerak di atas paras sokongan Moving Average 50 (MA50) pada rangka masa 1 jam sepanjang minggu lalu.
Selepas mencapai paras ketinggian sekitar 1.08600, harga sedikit berundur pada dagangan penghujung minggu lalu dan singgah di paras 1.08000 yang menjadi paras sokongan semasa buat harga.
Pembukaan pasaran awal minggu ini di sesi Asia terus menyaksikan harga menyambung kenaikan melepasi paras ketinggian dicapai minggu lalu dan menuju ke zon tumpuan 1.09000.
 Kenaikan yang dipamerkan itu telah mencatatkan paras tertinggi terbaru harga untuk tempoh 9 bulan, iaitu tertinggi sejak April 2022 lalu.
Kenaikan lebih tinggi akan dijangkakan jika melepasi rintangan 1.09000 sebelum mensasarkan pada sekitar 1.10000 pula.
Namun, jika berlaku perubahan arah harga semula, harga yang membuat penurunan dilihat akan kembali menguji paras sokongan pada 1.08000.
Jika ditembusi, pelabur akan berwaspada sebagai isyarat awal perubahan trend dan memantau faktor-faktor yang boleh menyokong pengukuhan semula US dolar.
Penurunan yang dilanjutkan akan kembali menuju sekitar 1.07000 atau lebih rendah lagi pada 1.06000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Menjelang Mesyuarat BOE, GBP/USD Tak Ketinggalan Untuk Terjun

Pengukuhan US dolar pada dagangan Selasa semalam turut memberi tekanan terhadap Pound Sterling pada carta harga pasangan GBP/USD.
Corak penurunan harga dipamerkan selepas harga gagal menembusi zon rintangan 1.37000 untuk beberapa minggu dengan paras ketinggian sekitar 1.37500 dicapai.
Selepas penurunan harga dipamerkan pada Isnin, kenaikan harga pada sesi Asia Selasa semalam menguji kembali paras 1.37000 sebelum pasaran menyaksikan harga menjunam 90 pips ke zon RBS (resistance become support) 1.3600.
Namun dagangan sesi New York melihatkan harga ditutup sedikit tinggi dari paras terendah yang dicecah pada awalnya.
Langkah vaksinasi di UK pada kadar yang pantas memberi perspektif positif terhadap pelabur untuk ekonomi UK namun pelabur kekal berwaspada bagi dagangan Pound Sterling menjelang mesyuarat polisi monetari bank pusat England (BOE) pada Khamis.
Pada carta harga GBP/USD di sesi Asia, harga dilihat menguji paras halangan Moving Average 50 (MA50) pada rangka masa 1 jam namun menunjukkan tanda-tanda untuk penurunan semula.
 Penurunan harga akan kembali semula ke zon RBS 1.36000. Melepasi paras tersebut akan mendorong penurunan lebih rendah menuju zon RBS 1.35300 dan juga paras tumpuan 1.34000.
Namun jika harga berjaya melonjak di atas halangan MA50 dan juga melepasi paras rintangan 1.37000, paras ketinggian 1.37500 pada zon resistance tersebut akan diuji sekali lagi.
Berjaya menembusi kenaikan lebih tinggi melepasi zon itu akan merekodkan paras tertinggi terbaru dicapai pada carta GBP/USD sejak dagangan April 2021.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


USD/CAD Melonjak 100 Pips Selepas Data Pekerjaan Kanada & NFP AS

Laporan data pekerjaan Kanada dan NFP Amerika Syarikat (AS) yang diterbitkan bersama pada sesi New York Jumaat lalu dilihat telah memberi impak ketara terhadap pergerakan bagi mata wang dolar Kanada dan US dolar pada penutup dagangan minggu tersebut.
US dolar melonjak kukuh sebaik sahaja bacaan data diterbitkan dengan kesemua komponen data mencatatkan angka yang baik mengatasi ramalan terutamanya pertambahan pekerjaan untuk bulan Julai di AS yang meningkat ke paras tertinggi sejak Februari selain kadar pengangguran yang menurun.
Sementara bagi mata wang dolar Kanada pula, laporan data pekerjaan Kanada dinilai suram dengan ekonomi kehilangan pekerjaan sebanyak 30,600 pada Julai sementara kadar pengangguran kekal di paras 4.9% mendorong penyusutan bagi Loonie.
Melihatkan pergerakan harga pada carta pasangan mata wang USD/CAD, harga yang telah melonjak lebih 100 pips selepas terbitan kedua-dua data pekerjaan tersebut dengan perbezaan pada kesan terhadap mata wang US dolar dan dolar Kanada tersebut.
Lonjakan tersebut dilihat menjadi petunjuk bagi mengakhiri corak mendatar harga sejak beberapa minggu kebelakangan ini dengan kenaikan melepasi paras 1.29000 dan hampir menyentuh paras ketinggian 1.30000.
Namun begitu, harga kembali memaparkan penurunan semula ke paras 1.29000 pada dagangan yang bersambung pada pembukaan pasaran awal minggu ini.
Penganalisis masih menilai isyarat perubahan trend bullish selepas harga bergerak di atas paras sokongan Moving Average 50 (MA50) pada rangka masa 1 jam di carta USD/CAD dengan penurunan terbaru di sesi Eropah masih berlegar di atas paras sokongan tersebut di zon 1.29000.
 Sekiranya harga berjaya meneruskan peningkatan untuk menyambung semula corak kenaikan, harga bakal kembali menguji paras rintangan pada ketinggian 1.30000 dan berpotensi untuk menembusinya.
Kenaikan lebih tinggi seterusnya dilihat akan mensasarkan pada paras 1.31000 untuk rekodkan paras tertinggi harga bagi tempoh dagangan 4 minggu.
Sebaliknya, jika harga paparkan penyusutan di bawah paras 1.29000, pelabur akan berwaspada untuk isyarat perubahan trend bearish harga semula.
Penurunan harga bakal menuju semula ke beberapa paras tumpuan sebelum ini seperti zon 1.28300 dan paras lebih rendah pada 1.27700.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Meneruskan Kenaikan Pada Sesi Asia Melepasi Paras Ketinggian Minggu Lalu

Perkembangan di Britain kekal positif dengan tinjauan undian pilihan raya UK masih lagi didahului oleh Parti Konservatif Kerajaan yang dipimpin oleh Perdana Menteri Boris Johnson.
Tindaka ketua Parti Brexit, Nigel Farage untuk berundur dari bertanding pada kerusi pilihan raya dilihat telah memberi laluan untuk Parti Konservatif kerajaan memenangi majoriti pilihan raya pada Disember.
Sentimen yang kekal positif ini telah mendorong pengukuhan dagangan Pound Sterling sejak minggu lalu khususnya berbanding matawang utama dolar Amerika Syarikat.
Ekoran ketidaktentuan rundingan dagang Amerika Syarikat dan China yang membuatkan pelabur kekal berwaspada telah menjejaskan dagangan dolar USD dalam pasaran.
Walaupun begitu, pegawai-pegawai di Amerika Syarikat masih memberikan kenyataan yang optimis untuk perjanjian bersama China bakal ditandatangani dalam usaha untuk meredakan kebimbangan dalam pasaran.
Meneliti pergerakan harga pada carta pasangan matawang GBP/USD pada Jumaat lalu, harga yang bergerak mendatar pada zon RBS (resistance become support) sekitar paras 1.28800, kemudiannya telah meneruskan ke paras tertinggi mingguan hampir menyentuh paras 1.29200.
 Bersambung pada sesi pasaran Asia hari ini untuk dagangan permulaan minggu, harga menyambung kenaikan minggu lalu walaupun pergerakan harga masih perlahan.
Kenaikan dilihat menuju zon resistance sekitar 1.29700 untuk menguji paras ketinggian harga yang dicapai pada awal dagangan November.
Seterusnya, harga akan menguji paras ketinggian pada 1.30000 yang dicapai pada Oktober lalu di mana merupakan paras ketinggian terbaru dicatatkan sejak Mei.
Namun, jika sebarang perkembangang kurang baik di Britain dilaporkan, harga bakal kembali menjunam semula menguji zon RBS 1.28800 sebelum menuju paras sekitar 1.28200.
Penurunan lebih rendah akan menguji kembali zon support yang berada pada1.27700, paras terendah semasa yang dicecah pada dua minggu lalu.
Lihat gambar carta pasangan matawang GBP/USD di bawah untuk rujukan analisis teknikal anda.


Bank Australia Perlu Siap Siaga Dengan Kadar Faedah Negatif!

Lembaga Peraturan Prudential Australia (APRA) menggesa institusi kewangan untuk bersiap sedia untuk berdepan kemungkinan kadar faedah sifar atau negatif akan dilaksanakan menjelang April 2022.
Hal ini kerana, mereka percaya bahawa pelaksanaan kadar negatif dapat menimbulkan cabaran operasi dalam beberapa keadaan.
APRA adalah pihak berkuasa berkanun bebas yang mengawasi institusi perbankan, insurans dan penyelenggaraan dan mempromosikan kestabilan sistem kewangan di Australia.
Walaupun Reserve Bank of Australia (RBA) berulang kali mengatakan bahawa kadar faedah negatif di negara itu tidak mungkin berlaku, tetapi APRA memberitahu bahawa terdapat kemungkinan ia akan dilaksanakan pada bila-bila masa sahaja.
 Oleh itu, APRA meminta bank-bank di negara itu untuk mengambil langkah wajar untuk bersedia menghadapi senario tersebut dan sekurang-kurangnya, mengembangkan penyelesaian taktikal untuk melaksanakan kadar faedah dan kadar tunai pasaran sifar dan negatif menjelang 30 April 2022.
APRA menganggap risiko yang timbul dari kurangnya kesediaan bank untuk kadar faedah negatif adalah penting kerana ia dapat memberikan implikasi yang signifikan terhadap pengurusan risiko, lindung nilai, proses operasi, kontrak, IT dan sistem perakaunan antara kawasan lain.
Kadar faedah RBA telah dikekalkan pada paras terendah 0.10% sejak November 2020. Hasil daripada perbendaharaan jangka pendek berubah menjadi negatif buat pertama kalinya bulan lalu.
Tempoh perundingan APRA bermula pada bulan Disember tahun lalu dan akan berterusan hingga 20 Ogos, sebelum pengawal selia menyelesaikan jangkaannya pada 31 Oktober.


Minyak Mentah Sedikit Tertekan Selepas Data Negatif API Pada Selasa

Harga minyak mentah dunia bergerak lebih tinggi pada Selasa sebelum kehilangan keuntungan tersebut apabila laporan inventori API (American Petroleum Institute) di Amerika Syarikat menunjukkan peningkatan 1.63 juta tong pada minggu lalu.
Minyak Brent (Brent-oil) naik 0.04% kepada $48.88 setong setakat pukul 4.07 pm, manakala WTI (West Texas Intermediate) naik 0.04% kepada $46.41 setong.
Pengurangan inventori yang direkod oleh US minggu lalu telah menunjukkan kesannya kepada pasaran apabila minyak mentah dunia naik dalam beberapa sesi dagangan sebelum ini.
 Data yang dikeluarkan oleh API melaporkan inventori minyak mentah bertambah sebanyak 1.63 juta tong pada minggu berakhir 14 Julai berbanding jangkaan kemerosotan 3 juta tong.
Data EIA (Energy Information Administration) pula akan menjadi fokus pedagang komoditi hitam malam ini yang akan dikeluarkan pada pukul 10.30 pm.
Harga minyak mentah dilihat tertekan sejak beberapa minggu lalu berikutan peningkatan pengeluaran dari US yang mengimbangi pemotongan bekalan yang dijalankan oleh OPEC dan non-OPEC.
OPEC membuat perjanjian pertama pemotongan bekalan sebanyak 1.8 juta tong sehari bermula Januari 2017 sehingga enam bulan dan ia dilanjutkan sekali lagi kepada sembilan bula sehingga Mac 2018 dalam usaha membawa harga pasaran ke tahap optimum.


AUD/USD Curi Peluang Untuk Mendaki Semula Ekoran Sentimen Pulih

Sentimen pasaran yang kembali pulih juga turut akan memulihkan tekanan yang dihadapi oleh mata wang utama yang lain dalam pasaran sebelum ini dengan US dolar mula bergerak lemah kembali.
Walaupun masih dalam keadaan berjaga-jaga, namun pelabur memberi reaksi positif dengan perkembangan krisis Rusia dan Ukraine yang telah mula mengarahkan untuk tentera berundur dari sempadan.
Justeru mata wang komoditi dan berpulangan tinggi seperti dolar Australia dilihat telah bersedia untuk meningkat lebih tinggi dengaan tekanan US dolar sebelum ini yang memudar.
Seperti yang diperhatikan pada carta harga pasangan mata wang AUD/USD, harga berjaya bertahan daripada susut lebih rendah di bawah paras 0.71000 setelah penurunan yang berlaku di awal minggu.
Penurunan harga yang dilihat dipamerkan pada Selasa semalam juga turut menyaksikan paras 0.71000 menjadi sokongan untuk harga pantul membuat kenaikan semula.
Sehingga bersambung pada dagangan Rabu, harga memberi isyarat awal untuk trend bullish setelah berjaya melepasi paras halangan Moving Average 50 (MA50) semula pada rangka masa 1 jam pergerakan harga.
Kenaikan terus bersambung pada sesi Eropah petang ini menuju zon rintangan pada 0.71800.
 Jangkaan untuk kenaikan harga seterusnya adalah pada 0.72300 atau lebih tinggi lagi ke paras sekitar 0.72800 bagi mencatatkan paras ketinggian terbaru 5 minggu.
Namun jika US dolar kembali mengukuh dan memberi tekanan terhadap dolar Aussie, zon sokongan harga pada 0.71000 akan kembali diuji sekali lagi.
Penurunan lebih rendah berkemungkinan boleh mencecah sehingga ke paras 0.7000 atau support 0.69700 untuk trend bearish harga.
Bagi mata wang dolar AUD, pasaran akan memberi tumpuan terhadap laporan data pekerjaan Australia yang akan diterbitkan pada sesi Asia hari esok (Khamis).
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Harga Bertahan Di Atas Zon $1.0500, Masih ‘Bullish’ Untuk EUR/USD?

Berikutan cuti umum di Amerika Syarikat (AS) dengan bank-bank juga ditutup semalam, pergerakan pasaran di awal minggu dilihat lebih perlahan.
US dolar masih memaparkan pergerakan suram selepas kesan penyusutan nilainya ketika mesyuarat FOMC pada minggu lalu, walaupun Federal Reserve (Fed) menepati ramalan untuk meningkatkan kadar faedah dengan lebih agresif.
Mata wang Euro gagal memanfaatkan ruang untuk mengukuh berbanding US dolar di awal minggu susulan kenyataan bernada hawkish oleh Presiden bank pusat Eropah (ECB), Christine Lagarde yang mengulangi kenaikan kadar faedah sebanyak 25 mata asas pada mesyuarat Julai, dan menambah lagi bahawa kenaikan kadar akan diteruskan pada September untuk membendung inflasi yang tinggi.
Namun, ECB yang mengumumkan rancangan skim bantuan kepada negara-negara Eropah pada mesyuarat mengejut minggu lalu, membuatkan kenaikan buat Euro lebih terhad.

Pergerakan harga pada carta pasangan mata wang EUR/USD di awal minggu dilihat mendatar di atas zon 1.05000 selepas dagangan di awal sesi Asia pada mulanya meningkat di atas zon tersebut.
Sekadar meningkat sekitar 40 pips, harga susut semula ke zon 1.05000 pada dagangan di penghujung sesi New York.
 Menyambung dagangan di sesi Asia pagi ini (Selasa), harga kembali menunjukkan peningkatan semula untuk memberi isyarat awal pergerakan bullish di mana harga masih bergerak di atas paras sokongan Moving Average 50 (MA50) pada rangka masa 1 jam di carta EUR/USD.
Jika kenaikan harga berjaya diteruskan, rintangan pada zon 1.06000 yang dicapai pada minggu lalu akan kembali diuji sekali lagi minggu ini dan harga berpotensi ke paras lebih tinggi sekiranya US dolar kekal bergerak lemah.
Kenaikan harga yang melepasi rintangan tersebut akan mencatatkan paras ketinggian terbaru menuju ke paras-paras sasaran pada dagangan minggu-minggu sebelum ini, menuju paras 1.07000 atau lebih tinggi pada rintangan 1.08000.
Sebaliknya jika harga menjunam di bawah zon 1.05000, isyarat untuk pergerakan bearish harga akan mendorong jangkaan untuk kembali menuju ke paras 1.04000, menguji zon support penting tersebut.
Beberapa kali harga dilihat gagal untuk turun lebih rendah daripada zon support 1.04000 tersebut pada minggu lalu, dan jika harga berjaya menembusinya minggu ini, paras terendah harga 20 tahun bakal direkodkan.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal EUR/USD – Timeframe H1 – 10/1/2019

Matawang dollar USD didagangkan lemah sehingga awal dagangan Asia hari ini setelah kesimpulan daripada minit mesyuarat FOMC awal pagi tadi memberikan gambaran yang negatif terhadap pergerakan nilai matawang USD untuk dagangan tahun ini. Sementara EURO yang mengalami kejatuhan nilai sebelum ini kembali didagangkan positif mengambil kesempatan ke atas dagangan berisiko USD. Dilihat pergerakan harga pada chart pasangan matawang EUR/USD untuk sesi dagangan semalam, harga melonjak dari paras Magic Pivot sehingga lebih 100 pips kenaikan melepasi ketiga-tiga paras resistance pada indicator Moshed Magic Line semalam dan mencatat paras ketinggian yang baru berhampiran paras harga pada 1.15600.
Pada sesi pasaran Asia pagi ini, harga dilihat masih terus menyambung kenaikan ke paras lebih tinggi menuju ke paras resistance 1.1589 (MagicR1). Jika momentum kenaikan tersebut berjaya dikekalkan, harga bakal menuju pula ke paras resistance yang berada lebih tinggi iaitu pada 1.1636 (MagicR2). Seterusnya, harga yang meneruskan kenaikan ke paras lebih tinggi bakal menguji zon resistance pada dagangan September tahun lalu sekitar 1.1712 (MagicR3).
Namun, jika harga kembali membuat penurunan sehingga ke paras lebih rendah semula dari paras Magic Pivot 1.1513 hari ini, harga dilihat bakal turun menguji paras support 1.1466 (MagicS1) yang berada pada zon RBS (resistance become support). Kemudian, harga yang meneruskan penurunan ke paras lebih rendah lagi bakal menuju ke arah support pada sekitar 1.1389 (MagicS2) sebelum sedikit lagi penurunan yang masih diteruskan akan menyentuh paras support pada 1.1343 (MagicS3).
 Kawal dagangan penghujung minggu dengan pergerakan harga yang sukar dijangka. Terus ikuti perkembangan susulan selepas minit mesyuarat FOMC dikeluarkan awal pagi tadi dan kesannya terhadap pasaran semasa. Jadikan indicator Moshed Magic Line sebagai rujukan tambahan untuk setiap analisis teknikal anda sebelum memulakan dagangan harian.

Paras support: 1.1466, 1.1389, 1.1343.
Paras resistance: 1.1589, 1.1636, 1.1712.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Keyakinan Semakin Meningkat Dalam Ekonomi Terbesar Dunia

Aktiviti ekonomi pada suku keempat menunjukkan isyarat semakin baik dalam ekonomi terbesar dunia ini. Indeks pembuatan (The Fed Bank of Richmond) naik kepada angka 8 daripada 4 pada bulan sebelum. Jangkaan Penganalisis adalah  kenaikan kepada 5 untuk bulan sama. Manakala indeks pembuatan (The Fed Bank Of Dallas) mencatatkan kenaikan dari 10.2 pada Oktober kepada 15.5 bulan November.
Data lebih penting yang dikeluarkan semalam iaitu Indeks keyakinan pengguna (Consumer Confidence Index) turut mencatatakan kenaikan yang lebih tinggi daripada jangkaan pada bulan lalu. Manakala, bacaan untuk bulan Disember menunjukkan indeks yang meningkat ke paras 113.7 daripada 109.4 bulan lalu. Jangkaan penganalisis bagi bacaan ini ialah 108.9.
 Menurut penganalisis Lynn Franco, “Selepas pilihanraya yang lalu kita melihat peningkatan keyakinan dalam ekonomi, pekerjaan, pendapatan, dan juga pasaran ekuiti yang melonjak ke paras tertinggi sejak 13 tahun lalu”.
Dalam masa yang sama, harga rumah di US juga meningkat pada Oktober ke paras tertinggi sejak krisis sub-prima 2008 yang menunjukkan tanda-tanda jumlah pekerjaan yang semakin meningkat dan juga pendapatan yang semakin tinggi meningkatkan permintaan dalam sektor perumahan.
Indeks harga rumah kebangsaan naik 5.6% dalam masad 12 bulan sehingga Oktober lebih tinggi daripada 5.4% pada bulan sebelum.
Ekonomi US baru-baru ini juga mencatatkan pertumbuhan ekonomi 3.5% pada suku ketiga yang lebih tinggi dari pertumbuhan pada suku sebelum dan jangkaan penganalisis. Peningkatan ini menunjukkan ekonomi US mengakhiri akhir tahun dengan catatan yang kukuh dan meyakinkan.


Analisis GOLD – Emas Terus Bergolek Di Paras Terendah 2023!

Pergerakan pasaran penghujung minggu kekal tak menentu dengan tumpuan pelabur akan terarah pada terbitan data perbelanjaan peribadi pengguna di Amerika Syarikat (AS) pada sesi New York malam ini.
US dolar dilihat masih mengekalkan corak pengukuhan nilainya, namun kehilangan momentum untuk dagangan beberapa hari ini ketika pelabur masih waspada terhadap arah pasaran yang agak bercampur.
Perubahan pada nilai US dolar akan mempengaruhi pergerakan pasaran emas yang diperhatikan memaparkan pergerakan mendatar sepanjang minggu ini.
Pada carta XAU/USD yang mengukur nilai emas berbanding US dolar menyaksikan corak penurunan yang perlahan, tidak menunjukkan pergerakan yang agresif pada minggu ini.
Sejak Khamis semalam, harga telah bergerak di bawah paras penting 1830.00 yang kini menjadi rintangan buat harga.
Trend kekal bearish dengan harga terus berlegar di bawah paras halangan Moving Average 50 (MA50) pada pergerakan di rangka masa 1 jam carta XAU/USD tersebut.
Sehingga menyambung dagangan ke sesi Eropah hari ini, harga mendatar di atas paras 1820.00 yang merupakan zon terendah untuk dagangan 2023 yang turut dicecah harga pada minggu lalu.
 Penurunan lebih lanjut harga akan dijangkakan jika penyusutan di bawah paras tersebut berlaku.
Harga emas akan catatkan paras terendah yang terbaru lagi dengan sasaran seterusnya untuk menuju sekitar 1800.00.
Namun, tidak mustahil sekiranya di penghujung minggu ini menyaksikan lonjakan secara tiba-tiba oleh emas untuk berada semula di atas paras 1830.00.
Kenaikan yang diteruskan akan menguji rintangan mingguan sekitar 1845.00 sebelum ke zon rintangan penting pada 1870.00 pula.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal USD/CAD – Timeframe H1 – 30/11/2018

Pergerakan harga pada chart pasangan matawang USD/CAD untuk sesi dagangan semalam menunjukkan pergerakan turun naik harga yang agak mendatar dengan julat 50 pips di antara paras Magic Pivot pada indicator Moshed Magic Line semalam dan juga paras support 1.32600 yang diuji beberapa kali namun gagal ditembusi harga. Kedua-dua matawang dollar CAD dan USD didagangkan berisiko dengan data domestik bagi kedua-dua negara mencatatkan bacaan yang lemah.
Pada sesi pasaran Asia hari ini, harga memulakan dagangan di sekitar paras Magic Pivot 1.3282 kemudiannya dilihat membuat sedikit kenaikan dan bergerak sedikit tinggi di atas paras Magic Pivot tersebut sehingga bersambung ke sesi pasaran Eropah. Jika harga terus membuat kenaikan, dilihat paras resistance terhampir pada 1.3312 (MagicR1) bakal dituju harga. Kenaikan harga ke paras lebih tinggi berkemungkinan menguji zon ketinggian terbaru pada chart USD/CAD di paras resistance 1.3342 (MagicR2). Harga yang berjaya melonjak dan mengatasi paras ketinggian tersebut bakal mencatatkan paras ketinggian yang baru dan berkemungkinan mencapai lonjakan sehingga ke paras sekitar 1.3371 (MagicR3).
Sebaliknya, jika harga bergerak turun lebih rendah dari paras Magic Pivot 1.3282 hari ini, jangkaan harga akan turun menguji paras yang diuji harga semalam di sekitar paras support 1.3252 (MagicS1). Harga yang berjaya meneruskan penurunan ke paras lebih rendah kemudiannya dilihat akan menuju pula ke paras support 1.3223 (MagicS2) sebelum harga turun menguji pula paras support semasa pada chart USD/CAD di sekitar paras 1.3193 (MagicS3) jika momentum penurunan harga masih berjaya dikekalkan.
 Berwaspada pada dagangan penghujung minggu dan beri tumpuan pula pada data-data ekonomi pada minggu seterusnya untuk anda lebih bersedia sebelum memasuki pasaran. Lihat paras-paras yang berpotensi pada chart USD/CAD dengan bantuan indicator Moshed Magic Line sebagai rujukan tambahan.

Paras support: 1.3252, 1.3223, 1.3193.
Paras resistance: 1.3312, 1.3342, 1.3371.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Dolar Aussie Kekal Berkuasa, BOC Pula Jadi Fokus Pasaran Sesi New York!

Dolar Aussie terus menerajui pasaran mata wang pada sesi Eropah dengan mengukuh ke paras ketinggian 5 bulan berbanding greenback.
Ini susulan bacaan mengejutkan dalam data inflasi pengguna tahunan Australia yang melonjak ke tahap tertinggi baharu 33 tahun pada suku keempat kepada 7.8%.
Ekoran itu, pelabur menjangkakan kenaikan kadar faedah lebih tinggi daripada Reserve Bank of Australia (RBA) pada mesyuarat yang akan berlangsung pada 7 Februari.
Sementara kebanyakan mata wang utama lain pula tidak banyak mempamerkan perubahan, termasuk US dolar yang terus bergerak mendatar.
Indeks dolar yang mengukur kekuatan dolar greenback berbanding sekumpulan mata wang utama, diniagakan berlegar sekitar paras terendah di bawah 102.00.
 Mata wang euro pula sedikit meningkat selepas data indeks iklim perniagaan Jerman tinjauan Ifo menunjukkan peningkatan sederhana pada bulan Januari.
Ahli ekonomi Ifo, Klaus Wohlrabe menyatakan pandangan optimisnya mengenai kemungkinan kemelesetan tidak akan berlaku di Eropah walaupun ekonomi dijangka menguncup sedikit pada suku pertama.
Beralih kepada dagangan pound, mata wang itu diniagakan mendatar setelah kembali stabil susulan kejatuhan yang dicatatkan ekoran data perkhidmatan dan pembuatan yang suram di UK.
Tumpuan pasaran seterusnya beralih kepada mesyuarat polisi Bank of Canada (BOC) yang akan berlangsung pada sesi New York, di mana bank pusat itu dijangka akan menaikkan kadar sebanyak 25 mata asas.
Dolar Kanada didagangkan stabil pada paras tertinggi satu bulan berbanding US dolar menjelang mesyuarat tersebut.


Data Inflasi New Zealand Melebihi Jangkaan Pasaran, Dagangan Kiwi Melonjak!

Data inflasi New Zealand yang memberangsangkan telah mendorong lonjakan buat dagangan kiwi untuk diniagakan mengukuh berbanding US dolar pada sesi Asia hari ini.
Indeks harga pengguna (CPI) New Zealand pada suku keempat 2019 naik 0.5% manakala kadar inflasi tahunan pula meningkat 1.9% daripada 1.5% suku sebelumnya.
Peningkatan yang dicatatkan ini merupakan yang tertinggi dalam tempoh satu tahun dengan melebihi jangkaan pasaran sebanyak 1.8%.
 Statistik New Zealand melalui data yang diterbitkan pagi ini mendedahkan antara faktor mendorong peningkatan ini adalah indeks harga pengguna bagi komponen sewa yang melonjak sebanyak 0.8% pada suku keempat 2019 dan 3.1% secara tahunan. Bacaan ini merupakan lonjakan tahunan terbesar sejak tahun 2008.
Selain itu, harga pengguna tidak termasuk makanan, bahan bakar dan tenaga naik 2% daripada tahun sebelumnya, meningkat daripada 1.8% pada suku ketiga.
Pada paras 1.9%, inflasi dilihat telah menghampiri titik tengah sasaran antara 1% hingga 3% yang ditetapkan oleh Reserve Bank of New Zealand (RBNZ). Ini menyebabkan jangkaan pasaran untuk RBNZ menurunkan kadar faedah semasa dalam masa terdekat semakin berkurangan.
Penganalisis ekonomi menjangkakan kadar inflasi terus meningkat sehingga mencecah titik tengah sasaran pada 2% tahun ini, tetapi mungkin hanya untuk sementara dan bagi mengekalkan momentum sehingga 2021, bank pusat mungkin sekali lagi mengurangkan kadar faedah mereka pada tahun ini.


Adakah Nilai 1 Euro Bakal Bersamaan Dengan 1 US Dollar Pada Disember 2015?

Kedua-dua mata wang sedang menuju ke arah ‘parity’ iaitu persamaan nilai mata wang selepas Presiden Bank Pusat Eropah, Mario Draghi memberikan tanda-tanda awal bahawa beliau akan menyuntik lebih banyak wang ke dalam ekonomi Eropah.
Bercakap pada Kongres Perbankan di Frankfurt, Mario Draghi berkata ECB bersedia untuk bertindak dengan segera supaya kadar inflasi negara-negara Eropah meningkat ke tahap tertentu.
“Jika kita membuat keputusan mengikut dasar perubahan semasa, ianya tidak mencukupi untuk mencapai matlamat kita, kita perlu melakukan apa yang sepatutnya dilakukan untuk meningkatkan kadar inflasi secepat mungkin,” Draghi berkata.
Sehingga kini Euro semakin susut nilainya sebanyak 0.5% berbanding Dollar, didagangkan sekitar harga $1.07 untuk seunit Euro.
Oleh itu, Draghi mempunyai dua pilihan samaada untuk mengurangkan kadar faedah negatif ataupun menangguhkan program mencetak-wang. Untuk makluman semua, kini ECB telah membeli bon bernilai 60 biliion euros sebulan.
Pada masa yang sama, Federal Reserve dijangka akan mula menaikkan kadar faedah di Amerika Syarikat iaitu kenaikan pertama dalam tempoh sembilan tahun pada bulan Disember.

 Ini bermakna Europe dan Fed akan mengambil langkah yang bertentangan. Kemungkinan pada 3 Disember, ECB akan mengambil langkah strategi yang akan menyebabkan euro melemah dan dollar menguat. Manakala Fed akan menguatkan US Dollar pada 16 Disember.
Kali terakhir nilai matawang US Dollar bersamaan Euro pada 13 tahun yang lalu. Dan harga tertinggi yang dicapai ialah pada bulan Julai 2008 dimana 1 Euro bernilai 1.60 US Dollar.
Penganalisis Goldman Sachs berkata ‘parity’ boleh berlaku sebelum akhir tahun ini. Manakala ada juga yang mengatakan akan terjadi pada awal tahun hadapan. Sama-sama kita tunggu adakah ini bakal terjadi ataupun tidak.
Paul Mortimer-Lee,Ketua Ekonomi di BNP Paribas berkata, walaupun kedua-dua matawang akan menuju ke arah ‘parity’ pada bulan Disember, euro mungkin akan menguat apabila ECB dan FED mula mengambil tindakan.
Jadi apabila nilai matawang US dollar menguat, harga barangan import akan lebih murah di Amerika Syarikat. Dan juga akan memberi kelebihan kepada rakyat Amerika untuk melancong ke luar negara. Selain itu. Ia juga akan memberi kesan kepada syarikat-syarikat multinasional Amerika yang beroperasi di luar negara.
Trade Forex sambil melancong ke London, di taja oleh Forex Broker – KLIK SINI


Minyak Mentah Global Meneruskan Terjunan Gara-Gara Masalah Yang Sama!

Dagangan minyak menurun pada Isnin apabila kiraan pelantar di Amerika Syarikat menunjukkan bacaan yang lebih tinggi, sekali gus mencetuskan kebimbangan terhadap lebihan bekalan global. Dalam masa yang sama, pengukuhan US Dollar juga memberi tekanan kepada harga.
Brent mentah yang menjadi penanda aras antarabangsa menjunam sebanyak 7 sen kepada AS $53.46 setong. WTI mentah pula jatuh sebanyak 3 sen menjadi $50.57 setong.
Harga minyak mentah mencatat kenaikan buat tiga hari berturut-turut berikutan jangkaan lanjutan perjanjian OPEC dan ahli-ahli non-OPEC termasuk Russia melebihi bulan Jun.
 Walau bagaimanapun, harga terjun ke bawah menjelang Jumaat selepas Baker Hughes melaporkan bahawa pelantar minyak mentah meningkat sebanyak 10 hingga 662 pada minggu lepas, menyaksikan pertambahan minyak mentah paling banyak sejak pertengahan 2011.
Ric Spooner, Ketua Penganalisis Pasaran CMC mengeluarkan pandangan bahawa perhimpunan harga minyak mentah pada minggu lalu banyak didorong oleh sekatan bekalan di Libya. Dalam masa yang sama, jangkaan terhadap lanjutan perjanjian pemotongan bekalan oleh OPEC dan non-OPEC juga membantu pengukuhan komoditi terbabit.
Menurut beliau lagi, sekarang pasaran menjadi semakin perlahan apabila kebanyakan pelabur mengambil pendekatan untuk mendapatkan petunjuk tambahan yang akan mempengaruhi sentimen logam hitam.
Data yang Bercampur-Campur Melemahkan Momentum Matawang AUD!


Analisis GOLD – Pelabur Resah Dengan Jangkaan Kejatuhan Emas

Dagangan emas telah memasuki hari ketujuh di mana pergerakan harga berlegar dalam julat $1,745.00 hingga $1,720.00.
Dapat dilihat pergerakan harga pada carta XAU/USD yang mengukur nilai emas berbanding US dolar, walaupun harga berjaya mencapai paras ketinggian sekitar 1755.00 pada 2 minggu yang lalu, namun harga kembali turun semula ke zon tersebut sehingga dagangan bersambung pada awal minggu ini.
Emas gagal menarik minat pelabur sepanjang minggu lalu di samping mendapat tekanan oleh pengukuhan US dolar.
Paras 1720.00 dilihat sebagai paras support harga yang akan diuji sebelum harga kembali membuat kenaikan semula.
Sekiranya harga jatuh melepasi paras tersebut, pelabur akan bersedia untuk penurunan lebih rendah nilai emas sehingga ke paras tumpuan 1700.00 sebelum ini.
Sebaliknya, jika harga membuat kenaikan, paras rintangan 1745.00 akan diuji sekali lagi selepas gagal ditembusi pada minggu lalu.
 Kenaikan lebih tinggi akan menguji paras ketinggian 1755.00 yang dicapai sebelum ini sebelum meneruskan kenaikan menuju zon SBR (support become resistance) 1765.00.
Unjuran penganalisis sejak bulan lalu lagi, harga yang berjaya bergerak lebih tinggi melepasi zon SBR 1765.00 akan kembali semula ke paras penting 1800.00.
Namun, buat masa terdekat, unjuran tersebut dilihat agak sukar dengan pengukuhan yang dipamerkan oleh US dolar yang memberi tekanan terhadap nilai emas semasa dalam pasaran.
Pelabur juga lebih berhati-hati dengan pergerakan mendatar emas yang berpanjangan sebelum pergerakan agresif harga boleh tercetus dan meningkatkan risiko dagangan pelabur.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal GBP/USD – Timeframe – 20/9/2018

Pada awal sesi dagangan Eropah semalam, pergerakan harga bagi pasangan matawang GBP/USD dilihat melonjak 60 pips dari paras Magic Pivot sehingga ke paras resistance MagicR2. Kenaikan harga yang dibuat adalah disebabkan peningkatan data inflasi di UK yang melebihi jangkaan sekaligus melonjakkan nilai GBP. Namun, beberapa jam kemudian, harga kembali membuat penurunan harga sehingga 90 pips hampir menyentuh paras support MagicS2 setelah laporan Brexit yang kembali negatif di mana Perdana Menteri Theresa May enggan menerima cadangan ketua perunding EU Barnier, berkaitan isu sempadan Ireland. Pasaran juga hari ini menunggu data jualan runcit di UK yang akan dikeluarkan pada jam 4.30 petang.
Pergerakan harga pada awal sesi pasaran Eropah ini, melihatkan harga membuat sedikit kenaikan dari paras Magic Pivot 1.3150 dan menguji zon resistance semalam pada 1.31700-1.32000. Paras resistance 1.3204 (MagicR1) juga dilihat berada pada zon tersebut yang bakal diuji harga. Jika harga terus membuat kenaikan dan membuat Higher High yang baru, paras yang dijangka akan dicapai adalah pada resistance 1.3267 (MagicR2) dan seterusnya ke paras yang lebih tinggi iaitu pada resistance 1.3321 (MagicR3).
 Namun, jika harga mula membuat pergerakan menurun, dijangka harga akan menguji paras support 1.3087 (MagicS1) yang dilihat berdekatan dengan paras RBS (resistance become support) sebelum ini iaitu di 1.30700. Jika harga breakout paras tersebut, jangkaan harga akan turun melepasi paras support 1.3033 (MagicS2) sebelum menguji satu zon yang menjadi tumpuan harga sebelum ini iaitu pada 1.29000. Paras tersebut juga adalah berdekatan dengan support 1.2970 (MagicS3) pada indicator Moshed Magic Line.
Rundingan Brexit yang masih lagi memberikan gambaran kurang jelas sedikit menjejaskan pengukuhan matawang GBP. Adakah harga pada chart GBP/USD bakal mengalami kejatuhan semula? Pantau isu Brexit dan juga perang dagang untuk memberikan anda keputusan terbaik dalam trading harian. Sebagai tambahan, lihat paras support dan resistance yang disediakan pada indicator Moshed Magic Line untuk rujukan anda.

Paras support: 1.3087, 1.3033, 1.2970.
Paras resistance: 1.3204, 1.3267, 1.3321.


Jualan Runcit US Melonjak Ke Paras Tertinggi 7 Bulan Lalu

Jualan runcit US merekodkan kenaikan tertinggi sejak tujuh bulan lalu pada Julai apabila pengguna dilihat berbelanja lebih banyak yang menggambarkan ekonomi meneruskan momentum lebih awal pada suku ketiga.
Jualan runcit pasa Jun dan Mei turut dikaji semula lebih tinggi dari bacaan asal yang mana memberi keyakinan terhadap perbelanjaan pengguna. Namun, kurangnya kenaikan dalam pertumbuhan gaji menyebabkan rakyat Amerika kurang menyimpan.
“Pengguna banyak berbelanja pada Julai yang menunjukkan keyakinan mereka terhadap ekonomi dalam separuh kedua tahun ini,” kata Sal Guatieri ketua penganalisis ekonomi di BMO Capital Markets.
 Jualan runcit pada Julai melonjak 0.6% bulan lalu yang tertinggi sejak Disember 2016. Manakala bacaan bulan sebelum pula dikaji semula meningkat kepada 0.3% berbanding bacaan awal -0.2%.
Jualan runcit teras (Core Retail-sales) yang tidak mengambil kira jualan barangan yang volatile (turun-naik) seperti gasolin, makanan dan kereta turut meningkat 0.6% berbanding sebelum itu yang hanya meningkat 0.1%.
Data ini penting dan mampu memberi kesan signifikan kepada pasaran kerana jualan runcit mewakili 70% daripada pertumbuhan ekonomi (GDP) Amerika Syarikat.
US dolar mengukuh sebaik sahaja data ini dikeluarkan dengan EUR/USD jatuh 60 pip, GBP/USD jatuh 42 pip.


Tiga Laporan Ekonomi Berimpak Besar Sepanjang Pasaran Hari Ini

Data-data Makro Amerika Syarikat (8.30 pm)
Peserta pasaran akan memberi tumpuan pada dua ekonomi penting US pada hari ini, yang akan membantu untuk mendapat lebih banyak maklumat lanjut tentang kekuatan ekonomi Amerika.
Jabatan Perdagangan Amerika dijangka akan melaporkan kenaikan pada bacaan pesanan teras barangan tahan lama sebanyak 0.2%. Bacaan bulan sebelumnya telah dikaji semula dengan penambahan 0.1% kepada 0.6%.
Pasaran turut menjangkakan penurunan bilangan mereka yang menandatangani pembelian perumahan sedia berlarutan sehingga bulan Ogos. Ahli ekonomi meramalkan penurunan sebanyak 0.5% pada bacaan Pesanan Perumahan (Pending Home Sales) yang dikeluarkan hari ini.
Dolar sedikit melemah selepas Janet Yellen mengakui bank pusat dalam keadaan sukar untuk meramalkan objektif utama polisi mereka. Namun beliau tetap melihat kenaikan kadar faedah secara beransur-ansur ini masih masih sesuai di tengah-tengah ketidaktentuan inflasi.
Adakah bekalan minyak mentah US akan menunjukkan peningkatan empat minggu berturut-turut? (10.30 pm)
 Energy Information Administration (EIA) akan melaporkan bacaan baru bekalan minyak dan pasaran menjangkakan kenaikan pada bacaan dengan rekod peningkatan empat minggu berturut-turut
Penganalisis meramalkan kenaikan sebanyak 3.4 juta tong bagi minggu yang berakhir pada 22 September.
Harga minyak bergerak volatile (naik turun) berikutan para pelabur masih optimis dengan permintaan minyak global walaupun pengeluaran minyak US dijangka meningkat.
Semalam, harga minyak WTI tutup pada harga $52.08, susut 4 sen selepas berjaya mencecah paras $52 buat pertama kalinya sejak April yang lalu pada hari Isnin. EIA mengatakan paras harga minyak di atas $50 akan mendorong peningkatan pengeluaran minyak di US.
Awal Pagi Esok Adalah Hari Penting Buat New Zealand. (4.00 am, Khamis)
Bank pusat New Zealand (RBNZ) akan mengeluarkan penetapan kadar faedah pada jam 4 pagi esok, dan dijangka akan mengekalkan kadar pada paras 1.75%
Walau bagaimanapun, para pelabur akan meneliti ulasan dasar bagi melihat adakah bank pusat masih tetap dengan pendirian mereka untuk membiarkan kadar faedah kekal rendah dalam tempoh yang lebih lama selepas keputusan pilihan raya umum berakhir dengan ketidaktentuan terhadap arah polisi di masa hadapan.


Debaran Mesyuarat FOMC Makin Kuat, Apa Jadi Pada Pasaran Semasa?

US dolar mengurangkan keuntungan pada sesi Eropah dengan semua mata kini terarah kepada mesyuarat polisi FOMC pada awal pagi nanti.
Berbanding kebanyakan mata wang utama, indeks dolar yang mengukur kekuatan dolar greenback didagangkan sedikit susut pada 106.90.
Pasaran kini mengekalkan jangkaan bahawa Federal Reserve (Fed) akan meningkatkan kadar faedah sebanyak 75 mata asas.
Namun, sekiranya bank pusat itu bertindak agresif dengan kenaikan 100 mata asas, raja mata wang US dolar berpotensi untuk melonjak lebih tinggi.
 Sementara itu, pasaran kekal dihimpit oleh kebimbangan terhadap kemelesetan susulan krisis tenaga yang dihadapi Eropah semakin parah selepas Rusia mengurangkan bekalan gas ke Jerman kepada 20% daripada kapasiti.
Euro kembali stabil susulan penyusutan yang dicatatkan pada Selasa, menyaksikannya didagangkan pada sekitar harga 1.0150 berbanding US dolar.
Mata wang pound turut meningkat ketika pasaran meletakkan jangkaan untuk kenaikan kadar faedah oleh Bank of England (BOE) sebanyak 50 mata asas pada bulan Ogos.
Di sisi lain, dolar Aussie juga kembali mencatatkan keuntungan di tengah-tengah tekanan harga yang semakin meningkat. Inflasi Australia mencatat rekod baharu pada suku kedua 2022 dengan melonjak kepada 6.1%.


Ketahui Sentimen Yang Menimpa Matawang Sesi Asia Di Dalam Artikel Ini!

Aussie menyusut dalam sesi Asia pada Khamis menjelang pengumuman data perdagangan di samping tumpuan pasaran yang diletakkan kepada data NFP yang akan dikeluarkan hujung minggu ini.
US Dollar Index yang mengukur kekuatan US Dollar berbanding matawang yang lain menyusut sebanyak 0.01 peratus kepada 99.25. AUD/USD yang didagangkan kepada 0.7416, menurun sebanyak 0.09 peratus sementara USD/JPY didagang sehingga 112.88.
Di Australia data imbangan perdagangan bagi bulan Mac dilapor mempunyai lebihan sebanyak A$3.5 Billion. Kemudian, China melaporkan data PMI yang menjunam daripada jangkaan kepada 51.5 berbanding jangkaan sebanyak 52.6.
 Semalam, Fed mengekalkan kadar penanda arasnya pada tahap 0.75 -1.00 peratus pada Rabu.
Fed juga dalam satu kenyataan mengenai kadar faedah, membayangkan kenaikan secara beransur-ansur pada tahun 2017. Dalam masa yang sama, Fed juga menekankan bahawa pertumbuhan dalam aktiviti ekonomi telah menjadi perlahan pada suku pertama disamping perbelanjaan isi rumah yang hanya menunjukkan peningkatan sederhana.
US Dollar melonjak manakala harga emas menyusut ke paras terendah dalam sesi ini gara-gara jangkaan pelabur terhadap prospek kenaikan kadar selanjutnya pada bulan Jun.
Menurut fed rate monitor tool, hampir 70 peratus pelabur menjangkakan bahawa Fed akan menaikkan kadar pada bulan depan berbanding 60 peratus sebelum keputusan kadar.


Analisis Teknikal EUR/USD – Timeframe H1 – 27/9/2018

Perbezaan pergerakan harga yang besar (volatile) semalam dilihat pada pasangan matawang EUR/USD setelah Federal Reserve telah menaikkan kadar faedahnya kepada 2.25% seperti yang dijangkakan oleh pasaran. Namun kemudiannya, perdebatan berlaku dalam menilai pasaran sama ada hawkish atau dovish setelah bank pusat menggugurkan perkataan “accommodative” di dalam kenyataan awal yang dikeluarkan pada jam 2 pagi. Pada sesi pasaran Eropah semalam, dilihat USD sedikit menekan harga dari paras Magic Pivot ke paras support MagicS1 pada indicator Moshed Magic Line. Namun, harga mula membuat kenaikan pada sesi pasaran New York ke paras Magic Pivot semula menjelang pengumuman dasar FOMC semalam. Setelah kenaikan kadar faedah diumumkan, pergerakan volatile harga dilihat membuat kenaikan sehingga menyentuh paras resistance MagicR1 dan juga bergerak turun menyentuh paras support MagicS1.
Pada sesi pasaran Asia hari ini, harga bergerak lebih rendah dari paras Magic Pivot 1.1753 dan menguji paras tersebut namun tidak berjaya melepasinya (breakout). Harga kemudian dilihat telah membuat terjunan melepasi paras RBS (resistance become support) pada 1.17200 terlebih dahulu sebelum menuju ke paras support 1.1708 (MagicS1). Penurunan harga diteruskan sepertinya akan menuju ke paras support seterusnya iaitu pada 1.1680 (MagicS2). Jika harga masih ditekan lebih rendah, pasaran akan melihat reaksi harga pada paras RBS 1.16500 dahulu dan jika paras tersebut berjaya ditembusi, paras support 1.1636 (MagicS3) adalah paras yang berpotensi dicecah harga.
 Sebaliknya, jika harga membuat kenaikan, jangkaan paras resistance 1.1781 (MagicR1) bakal ditembusi sebelum harga cuba menguji paras resistance 1.18000 yang masih belum berjaya ditembusi sebelum ini. Jika harga berjaya breakout paras tersebut, harga bakal membuat Higher High yang baru berkemungkinan ke paras resistance 1.1825 (MagicR2) dan seterusnya ke paras resistance yang lebih tinggi dilihat berada pada paras 1.1853 (MagicR3).
Terus ikuti perkembangan dasar monetari oleh Federal Reserve dan juga ulasan-ulasan yang dikeluarkan oleh Pengerusi Jerome Powell yang bakal memberi reaksi pasaran terhadap matawang USD. Lihat indicator Moshed Magic Line untuk membantu anda menentukan paras tumpuan harga pada chart EUR/USD ini.

Paras support: 1.1708, 1.1680, 1.1636.
Paras resistance: 1.1781, 1.1825, 1.1853.


Analisis GOLD – Harga Emas Kembali Menjunam!

Pasti ramai pelabur emas yang kecewa apabila harapan untuk melihat harga emas melonjak lebih tinggi pada minggu ini musnah dengan kejatuhan ketara logam kuning itu semalam.
Pada carta harga XAU/USD yang mengukur nilai emas berbanding US dolar menyaksikan harga menjunam sekitar 350 pips sehinngga sesi pasaran New York semalam.
Harga menjunam sehingga bawah paras 1800.00 semula selepas harga berjaya bertahan di atas zon tersebut sepanjang minggu lalu.
Momentum kenaikan harga gagal dikekalkan pada awal minggu selepas pelabur melihat lonjakan emas ke paras ketinggian terbaru mencapai 1834.00 pada Jumaat lalu susulan terbitan laporan pekerjaan NFP Amerika Syarikat.
Penurunan semula di bawah paras halangan Moving Average 50 (MA50) pada rangka masa 1 jam pada dagangan semalam turut memberi isyarat bearish pada carta XAU/USD.
Bersambung pada dagangan hari ini (Rabu), harga mendatar di bawah paras 1800.00 yang akan dinilai pelabur sebagai zon penting menentukan arah pergerakan harga emas selanjutnya.
 Dengan kejatuhan ketara yang dipaparkan, berkemungkinan harga bakal meneruskan penurunan lebih rendah menuju penghujung minggu dengan paras sasaran dilihat pada 1765.00 dan paras 1745.00 yang menjadi tumpun sebelum ini.
Namun tidak mustahil untuk pelabur menyaksikan semula harga emas melonjak di atas zon 1800.00 tersebut jika sentimen pasaran berubah dan memihak kepada emas.
Zon rintangan 1830.00 yang diuji pada penghujung minggu lalu akan menjadi rintangan utama yang perlu diuji sebelum kenaikan lebih tinggi diteruskan menuju zon tumpuan 1850.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Indeks Pembuatan Caixin China Mencatat Bacaan Tertinggi 4 Bulan Lalu Pada Bulan Disember

China mencatat pertumbuhan yang kukuh dalam sektor pembuatan selepas mencapai paras tetinggi 4 bulan lalu pada bulan Disember.
Peningkatan pertumbuhan dalam sektor pembuatan di China didorong oleh peningkatan tempahan.
Berdasarkan laporan. Indeks tempahan sektor pembuatan Caixin (PMI) mencatat peningkatan kepada 51.5 pada bulan Disember berbanding bulan sebelumnya yang mencatat bacaan 50.8. Hal ini kurang diduga, kerana pakar ekonomi mensasarkan kejatuhan dalam bacaan kepada 50.6.
 Penganalisis menjangkakan aktiviti pembuatan China sedikit lemah berikutan pencemaran udara, pasaran hartanah yang perlahan dan peningkatan kos pinjaman.
Namun dapatan laporan Caixin, pengeluaran bertumbuh pada kadar yang tertinggi dalam tempoh 3 bulan yang didorong oleh peningkatan permintaan.
US dolar sedikit mengukuh berbanding matawang yuan sebanyak 0.01% kepada 6.5034 setakat jam 10.20 a.m.


Data Ini Yang Menyebabkan Yen Mendapat Sedikit Tenaga dalam Sesi Asia!

Yen mendapat sedikit tenaga dalam sesi Asia sejurus selepas data pembuatan PMI dikeluarkan. Aussie juga membuat lantunan sederhana berbanding matawang utama yang lain. Pasaran sedang menumpukan perhatian terhadap minit mesyuarat Fed bagi sebarang petunjuk terhadap dasar yang akan dibawa oleh Donald Trump tahun ini.
Di Jepun, data pembuatan PMI bagi bulan Disember melonjak kepada 52.4 daripada 41.9 yang dicatat sebelum ini.
Dalam sesi ini, USD/JPY didagang merosot sebanyak 0.04 peratus manakala AUD/USD melonjak sebanyak 0.19 peratus.
AUD/USD, 30 minit
USD/JPY, 30 minit
 US Dollar Index yang mengukur kekuatan US Dollar berbanding enam matawang utama kali terakhir dinilai pada 103.24.
Semalam, US Dollar meningkat ke paras tertinggi pada Selasa selepas indeks aktiviti perkilangan di AS meningkat ke paras tertinggi sepanjang tempoh 2 tahun pada bulan Disember.
Dalam satu laporan berasingan, data perbelanjaan di AS pula mencecah rekod tertinggi dalam tempoh sepuluh tahun setengah pada bulan November.
Sejak pemilihan Trump, US Dollar telah meningkat mendadak berikutan jangkaan peningkatan perbelanjaan fiskal di bawah pentadbiran beliau.
Britain Berisiko Kehilangan 40 Billion Euro Selepas Brexit!